Landa garapen politika Euskadin • ZUZEU\nLanda garapen politika Euskadin –\nJuan Kruz Alberdi Galde 34 udazkena/2021\nEuskadiko landa gapeneko tokiko taldeen berezitasunik handiena haien mikro-lurraldetasunean oinarritzen da. Leader talde bakar batean antolatuta, 18 eskualdetan banatzen dira, batez beste 350 km2-koa bakoitza. Eskualde bakoitzak berezko programa bat eta bererezko tokiko egitura du. Horrek lurraldearekiko lotura handiagoa eta eragile publiko eta pribatuekin, landakoekin eta hirietakoekin, harreman handiagoa izatea dakarkio, baita udalen eta Foru Aldundien babes handiagoa ere.\nEuropako hegoaldeko eskualde askotan ez bezala, Euskal Autonomia Erkidegoak ia ez du lortu landa garapenerako funtsik. Landa garapenaren arloan, adibidez, azken bi hamarkadetan Leader talde bakarra izan da, Mendinet. Talde horrek negozio pribatuen sustapena eta Euskadiko landa-eremuetan turismo azpiegitura publikoa sortzea finantzatzera bideratu ditu bere ahaleginak.\nAurrekontu zuzkidura faltak ez du eraginik izan bere egituren antolamenduan. Laurogeigarren hamarkadaren erdialdetik aurrera, landa-eremuak mendi nekazaritzako elkarteetan antolatzen hasi ziren. Eskualde-egitura horietan, tokiko eragileek landa garapenerako urteko programak proposatzen zituzten, eta foru aldundiek finantzatzen zituzten. Antolaketa horrek jauzi kualitatiboa izan zuen laurogeita hamarreko hamarkadaren amaieran, Eusko Jaurlaritzak eta aldundiek landa eremuetarako berezko garapen politika aurrera eramatea erabaki zutenean, sail bakoitzak zituen aukeretan eta erantzukizunetan oinarrituta (osasuna, azpiegiturak, hezkuntza, nekazaritza, industria…). Egiteko era eta helburua aldatzen da baina antolakuntza aurreko eskualde egituretan oinarritzen da, nahiz eta haien zeregina indartu.\n1- Abiapuntua: Sustapen eredu baten porrota.\nEuskal Autonomia Erkidegoko Landa Garapenari buruzko Legea (1998) asmo handiko dokumentua da. Administrazioen jarduerak landa garapenaren arloan bideratu behar dituzten politikak zehaztea du helburu. Politikak garatzeko arau-esparrua ezartzea proposatzen du eta gainerako administrazio politikak eta jarduerak Legean ezartzen diren landa garapeneko helburuak lortzera egokitzea ahalbidetuko duten tresnak zehazten ditu.\nLanda Garapeneko Legeak planteatzen duen antolaketa eredua landa garapeneko programetan oinarritzen da. Erakundeek eskualdea aukeratzen dute lehentasunezko jarduera eremu gisa, kohesionatua dago, harreman funtzional nabarmena ditu eta antzeko arazo sozioekonomikoak pairatzen dituelako.\nEginkizunen Eusko Jaurlaritzak, aldundiek eta udalek landagarapeneko planak (LGP) egiten parte hartu behar dutela nabartzen du legeak. Plan horiek onartzeak berekin baitakar erakunde bakoitzaren eskumen eremuan nahitaez onartu eta gauzatu beharra.\n«Tokiko beste ekintza talde batzuekiko aldeak gero eta txikiagoak dira, eta Euskal adibidea bat gehiago bihurtzen da Espainiako eta Europako eskualdeen artean, bere berezitasunekin hori bai (Leader talde bakarra, mikroterritoriarizazioa, diru sarrera oso txikiak, eragiteko aurkera gutxi zenbait eskualdeetan…)»\nErakundeen arteko koordinazio eta lankidetza lanak «Landaberrik» egiten ditu. Eusko Jaurlaritzako sailari atxikita dago eta Nekazaritza eta Landa Garapenaren arloko Sailburuari dagokio koordinazio ardura. Eusko Jaurlaritzako, foru-aldundietako eta Euskadiko udalerrietako ordezkariek osatzen dute Landaberri.\nEskualde bakoitzean diseinatutako programak tokiko organoek aplikatzen dituzte. Ildo horretan, Legeak figura berri bat sortzearen alde egiten du, Landa Garapenerako Elkarteak (LGE), eragile ekonomiko eta sozialek landa garapeneko jarduketetan parte hartzeko eta lankidetzan aritzeko tresna gisa ezartzen direnak. LGEek jarraipena ematen diote 1986ko Mendiko Nekazaritzaren Legearen ondorioz sortutako tokiko ekintza-taldeen lanari.\nLanda Garapenari buruzko Legea onartu zen urte berean, Landaberrik Euskal Autonomia Erkidegoko eskualdeetako landa-garapenerako programak (LGP) egiteko agindu zuen. Programa integrala dela kontuan hartuta, landa garapenak landa inguruneko jarduera eta bizi-kalitatea baldintzatzen duten alderdietan eragina duten jarduketetan oinarritzen da (jarduera ekonomikoa, etxebizitza, ekipamenduak eta zerbitzuak, azpiegiturak, ingurumena, etab.).\nHala ere, Landa Garapenari Legearen onartzearen ondorioz sortutako ikuspegiak ez dira bete. Landa eragileek egindako hausnarketetan, LGPak babesten dituen konpromiso ekonomikorik eza da alderdirik kritikatuena. Are gehiago, haien ustez, garatutako politikak ez die erantzuten landa garapeneko planetan ezarritako lehentasunei.\nProgramen arduradunek LGPak ez direla eguneroko erabilerarako tresnatzat hartu uste dute. Administrazioak eta gizarte eragileek ez dietela Legeari eta LGPei benetan duten garrantzia ematen. Ildo horretan, adostasun politikorik eza aipatzen da, legeak eta LGPek adierazten dutenari dagokionez sinesgarritasunik eza, administrazio ezberdinen arteko koordinazio eza …\nLanda garapenekolehen programak hasi eta bi hamarkada geroago, lege dokumentua indarrean egon arren, nekazaritzakoak ez diren beste administrazio eta sail batzuk inplikatzea ez da lortu. Sektoreko administrazioaren, eskualde antolamenduaren, lurralde koordinazioaren eta landa garapeneko planen interesa eta laguntza ekonomikoa mantentzen dira, baina administrazioen arteko koordinazioa ez da hasi eta sailen inplikazioak ez du aurrera egin.\n2.- Arrun bihurtu den eredua.\nEuskal adibidearen berezitasuna, dekretuaren espirituaren arabera, landa garapeneko programen eta taldeen berezko Bottom up (behetik gora) ikuspegia nola aplikatzen den datza.\nHemen ohikoak diren fondoaz gain, nekazaritza erakundeetatik kudeatutako funtseak (Leader, Proder, 5.B zonak) eta Bruselatik batera finantzatutako funtsak, landa-komunitateen aurrerabidean eta bizi kalitatearen hobekuntzan modu batean edo bestean eragina duten euskal administrazio guztien arrekontuak eta ardurak batu nahi zaizkie.\nBaina zer gertatzen da funtzionamendu-eredu bati ez zaionean uzten aurretik pentsatutako moduan garatzen? Espainiako adibideen azterketak bi aukera desberdin adierazten ditu. Ereduak funtzionatzeari uztea da ohikoena, baliabide ekonomiko eta finantzariorik ez duelako, Nafarroan, Kantabrian eta Espainako Gobernuak dekretoz ateratako Zonaldeko Planekin gertatu den bezala. Ez zaie aurrekontuarekin hornitu eta, beraz, funtzionatzeari utzi diote.\nErrealitate berriak ematen dizkion aukeretara egokitzea da beste aukera, Euskal Autonomi Erkidegoan gertatzen den bezala. Egun dagoen garapen ereduak hain aldaketa sakonak jasan dituela hasierako asmoari dagokionez, nahiz eta bi hamarkada geroago oraindik operatibo egon arren, sortutako ereduak ez du zerikusirik hasiera batean pentsatzen zenarekin. Are gehiago, landa garapenaren aldeko berezko apusturik gabe, Europa edo Espaniako beste eskualdeekin emanten ari den ohiko ereduarekin desberdintasunik ez izatea espero zitekeen eta horrela gertatu dena. Garapen eredua, beraz, arrun bihurtzen da.\nPatroiaren egokitasuna zalantzagarria ez bada, eredua arrunt bihurtzea aurreikusten zuen egoera ere ez da zalantzagarria. Iragarritako zeharkakotasuna, lurralde kudeaketako organoak (Landak) bildu ez direnez, ez da bete, tokiko partaidetzaren aldeko apustua desegiten joan da, persona kopuru txiki batean zehaztu arte, eta talde horiek izan duten tresna bakarra Erkidegoko nekazaritzako funts batzuk izan dira.\n«Aurreko legearekin konparatuta, garrantzia kentzen dio ADRek bete behar zuten eginkizunari, duela bi hamarkada onartutako dokumentuan hartzen zuen adierazgarritasunarekin alderatuz gero behintzat. Orain dela bi hamarkadetan ADRk eta eskualdeek jokatzen zuten papera garrantzitsua zen oso. Orain, ordea, rola hau, ahuldu egiten da erabat.»\nFunts horien irizpideak goitik behera ezarrita zeuden,hau da, Euskal Autonomia Erkidegoko Landa Garapeneko Sailak erabakitzen du zer finantzatu behar den eta nola egin behar den. Tokiko beste ekintza talde batzuekiko aldeak gero eta txikiagoak dira, eta Euskal adibidea bat gehiago bihurtzen da Espainiako eta Europako eskualdeen artean, bere berezitasunekin hori bai (Leader talde bakarra, mikroterritoriarizazioa, eragiteko aurkera gutxi zenbait eskualdeetan…).\n3.- Euskal Autonomia Erkidegorako landa garapeneko eredu berri baterantz: eredu berritzailea?\nOrain dela bi hamarkadetan proposatutako ereduak egun eraginkortasun gutxi duenez, Euskal Autonomia Erkidegorako Landa Garapenari buruzko Lege berriaren aurreproiektua aurkeztu da eta 2021eko udazkenean onartuko dela aurreikusten da. Helburu garbia du, aurreko planaren hutsuneak zuzendu eta egungo errealitatera egokitu.\nLanda garapeneko estrategia berriaren justifikazioa landa-inguruneko lurralde errealitate desberdinak kontuan hartuko dituen lurralde kohesio eta garapeneko ikuspegia aplikatzeko beharrean oinarritzen da. Landa ingurunean jardungo duten politikak koordinatzea eta integratzea komeni da, landa ingurunean zeharka jardungo duen gobernantza eredu berri bat aplikatu behar da eta helburu estrategiko, orokor eta sektorialak birdefinitu behar dira, dio aurreproiektua.\nTestuinguru horretan, landa eremuaren zonakatzeak berebiziko garrantzia du landa eremuen tipologien ezaugarriak eta beharrak identifikatzeko eta, hola, landa garapeneko politika espezifikoak eta eremu horietako bakoitzerako laguntza programak diseinatu eta aplikatu ahal izateko.\nLegeak sei landa eremu mota bereizten ditu, kokapenaren, parametro sozioekonomikoen eta jarduera bereizgarrien arabera, zein lurralde historikotan dauden kontuan hartu gabe. Landa eremu horiek hiri hurbiltasunean ematen direnetik eta iragazkorrak diren landa-eremuen mugaketatik hasi eta egitura, demografia eta ekipamendu eta zerbitzu gabezia handiagoak dituzten landa eremu kaltetuetaraino doaz. Bakoitzaren berezitasunetan oinarrituta eta, era berean, bakoitzaren beharrak zehaztuz, egiten da proposamena. Landatartasun maila ezberdineko eremuak izango lirateke. Aldi berean, legeak lehentasunezko hiru plangintza-tresna ditu oinarri.\nLGP – Lurralde Garapeneko Programak (7 urte). Jaurlaritzaren eta aldundien ekintza politiko instituzionala gidatuko duten tresnak dira. Landa eremu bakoitzaren garapen sozioekonomikora bideratutako politikak, helburu sektorialak eta jarduera-ardatzak jasoko dituzte.\nLGEP – Landa Garapenerako Eskualde Programak. LGPetan adierazitako helburu sektorialak eta lehentasunezko jarduera ardatzak gauzatzea dute helburu. Eskualde batek, beraz, LGP baten eragina baino gehiago izan dezake bere barruan.\nTGP – Toki Garapeneko Planak. Landako udalerri gisa katalogatutako udalerrietako udalek plan espezifikoak egin ahal izango dituzte borondatez, aurreikusitako helburu estrategiko bakoitzerako.\nProposatutako gobernantza lehentasunezko koordinazio-organo batean oinarritzen da: Nekazaritza eta Elikagai Politikako eta Landa Garapeneko Batzordean, hain zuzen ere, Eusko Jaurlaritzatik eta Foru Aldundietatik datozen sektore-jarduera estrategikoak koordinatu, bultzatu, gauzatu eta gainbegiratzeaz arduratzen den batzordean. Organo horrek gainbegiratzeunitateek (Eusko Jaurlaritza eta Foru Aldundiak) nahitaezko txostenak eta txosten lotesleak egin ditzaten, funts anitzeko ikuspegiak aplika daitezen eta Eusko Jaurlaritzak landa garapenerako finantza ildoak ekar ditzan zainduko du.\nTokiko gobernantza publiko-pribatua HAZIren mendeko lurraldearen esku geratuko da, eta lankidetza hitzarmenak sinatuko ditu ADRekin. Lurraldeak dituen abantailen artean, honako hauek nabarmentzen dira: eskualde guztietan kudeaketa parametro berberetan lan koordinatua erraztea, lurralde garapenean inplikatutako beste erakunde batzuekin elkar eraginean aritzea eta proiektuen atzematea eta bultzada areagotzea.\nAurkeztutako proposamena gauzatzeak aurreko akatsak onartzen ditu, eta landa garapenean eta autonomia erkidegoak dituen aurrekontuetan esku har dezaketen sailen arteko koordinazioa indartzeko beharrean oinarritzen da, landa garapenekoeredu propio bati aurre egiteko, oraindik indarrean dagoen legeak jasotzen zuen bezala. Berritasun gisa, arinagoa izan nahi du, sail eta erakundeen arteko koordinazioa sustatzeko erakundeetan presente egonik, Landaberrirekin lortu ez zena.\nBaina, aurreko legearekin konparatuta, garrantzia kentzen dio ADRek bete behar zuten eginkizunari, duela bi hamarkada onartutako dokumentuan hartzen zuen adierazgarritasunarekin alderatuz gero behintzat. Orain dela bi hamarkadetan ADRk eta eskualdeek jokatzen zuten papera garrantzitsua zen oso. Orain, ordea, rola hau, ahuldu egiten da erabat.\nEgoera horrek zalantza sortzen du dokumentu honen Bottom-up izaeraren inguruan. Dirudienez, Lurraldearen kudeaketa Eusko Jaurlaritzaren mendeko Haziri dagokio, eta horrek gehiago lehenesten du beheranzko ikuspegia goranzkoa baino. Itxuraz, ezer gauzatuta ez dagoenean, Foru Aldundiek eta Eusko Jaurlaritzek eta, bere aginduetara dagoen Hazi eta Lurralde egiturak landa garapeneko prozesuaren nondik norakoak zuzenduko dutela dirudi.\nADRen zeregina, orain, zehazten ez diren jarduera ildoei buruzko hitzarmen batzuei atxikitzen zaie, eta hitzarmen horiek zalantzak sortzen dituzte haien zereginari buruz. Zer landa behar dute? Nork landuko ditu? Zer zonaldeetan gertatuko da hori?\nLandatasuna herri txikiarekin lotu ohi dute Euskal Administrazio nagusiek eta horrela jarraituko dutela dirudi. Egindako zonifikazioa ez da berria eta mapa zehatzak egin ez den arren egun indarrean dagoen 6 landaguneen zonaldearekin antzematen da. Landa gune zabalak, zenbait lurraldeetan zabalenak, herri handiagoen eremuetan daude kokatuak. Hauek ez dute programa zehatzik jaso eta etorkizunean, hasiera batean bederen, horrela jarraituko dutela dirudi. Zalantza asko partaidetza eta oinarritik hasi nahi duen eredu berri batentzat.\nALBERDI, J. C. (2004). Colaboración interinstitucional en el desarrollo rural: aciertos y fracasos de la Ley de Desarrollo Rural del País Vasco. Boletín de la Asociación de Geógrafos Españoles.\nALBERDI, J. C. (2016). Limits of rural development in the Basque Country after two decades of rural development programmes. Investigaciones Geograìficas, (66), 59.\nGALDOS, R.& RUIZ, E. (2016). Valoración del desarrollo rural en el País Vasco en los últimos 30 años (1986-2015). In Treinta años de Política Agraria Común en España: Agricultura y multifuncionalidad en el contexto de la nueva ruralidad (pp. 351-365).\nMALAGON, E. (2012). La Política Agraria Común y las zonas de montaña. IeZ: Ingurugiroa eta zuzenbidea=Ambiente y derecho, (10), 13-26.\ngarapen, Landa, politika


Ekonomia zirkularra posible da: hona hemen arrakastaz aplikatu duten 3 hiri | Joerak • barrixe\nEkonomia zirkularra posible da: hona hemen ...\nEkonomia zirkularraren helburua da hondakinak eta lehengai premiak desagerraraztea dagoeneko existitzen diren material eta aktiboak produkzio-ziklo barruan mantenduz. Hala, baliabideak ustiatzen, fabrikatzen eta xahutzen dituen egungo ekonomia linealak ez bezala, ekonomia zirkularrak hazkunde ekonomikoa sustatzen du, baina baliabide naturalen gaineko karga arinduz.\nXiangyang, Txina: Asiako hiri honetan, gobernuak eta enpresetako liderrek itun bat egin zuten lokatzetik energia ateratzeko programa bat inplementatzeko. Ekintza publiko-pribatu horri esker, Xiangyang hiriak bio-birfindegi bat eraiki zuen lehenago hondakin-urak tratatzen zituen instalazio batean. Birfindegiak lokatza erauzten du hondakin-urak tratatzeko prozesutik eta, gero, hiriko elikagai hondakinekin konbinatzen du, horrela biochar eta gas natural konprimitua ekoizteko. Emaitza bikainak lortu dituzte eta negutegi efektua eragiten duten gasen isuriak %95-98 murriztu dira.\nLurmutur hiria, Hegoafrika: Lurmutur hiriko Hondakin Integratuen Trukea onlineko doako sistema bat da, elkarrekin konektatzen dituena hondakinak edo soberan dituzten materialak trukatu nahi dituzten norbanakoak, eskolak eta konpainiak. Sistemaren helburua da mota guztietako materialen (hasi baterietatik eta metaletara edo oihaletara) fluxu zirkularra ahalbidetzea eta truke horizontala sustatzea. Hala, erabiltzaileek dirua aurrezten dute, energia kontserbatzen da eta zabortegien gaineko presioa murrizten da.\nKolkata, India: Hiri honetan badago autobus-zerbitzu bat animalien eta landareen hondakinekin egiten den biogas berriztagarriekin funtzionatzen duena. Erregai hori garatzen duen enpresak gobernuarekin lan egin zuen hiri osoan biogas-punpak kokatzeko eta ibilgailuak fabrikatzen dituen Ashok Leyland enpresa garrantzitsuarekin bazkidetu zen autobusak egiteko. Hala, autobusez bidaiatzeko modu hori ez bakarrik da errentagarria, baizik eta baita ere sostengarria: tarifak 0.02 dolarrekoak dira, hurrengo autobus merkeenaren hamabirena.


PIPERPOLIS: Asla taldearen musika ezagutzen - Arrosa\nGurutze Etxebarria eta Oier Aslak osatzen dute Asla taldea. Sei kantuko lana argitaratu berri dute eta formatu akustikoan aurkezten dabiltza lana. Oier Asla izan da gurean. Gaztetan Maldan taldean aritu zen, ondoren bertsioak egiten hasi eta 2012tik kantu propioak egiten ibili da. Kontzertu batean Gurutze ezagutu eta elkarrekin abiatu zuten ibilbidea. Saioaren bukaera Fant jaialdia izan dugu hizpide.\nPosted in PiperpolisTagged #ane zabala #Asla #fant #kultura #Oier Asia\nPIPERPOLIS: Taula gainetik bi antzezlan , 7ak bat eta Lur antzezlanaz


Lointek-ek instalakuntza termosolarrentzako galdara malgu bat garatu du - SPRI\nSPRI / Berriak SPRI / Berriak / Lointek-ek instalakuntza termosolarrentzako galdara malgu bat garatu du\nLointek-ek instalakuntza termosolarrentzako galdara malgu bat garatu du\nEkipoak, martxan jartze azkarragoak eta operazioan jartzeko denbora-tarteak murrizteko aukera ematen du\nEkipo- ondasunen fabrikazioan espezializatutako Lointek konpainia bizkaitarrak, martxan jartze azkarragoak ahalbidetu eta operazioan jartzeko denbora-tarteak murrizteko aukera eskaintzen duen instalakuntza termosolarrentzako galdara industrial osagarri bat garatu du.\nUrdulizen egoitza duen enpresak komunikatu baten bitartez azaldu bezala, gaur egungo merkatuko operazio maila malguena duen galdara industrial osagarria da hau eta muntai prozesua errazten duen diseinu modularra du.\nGaldara berri hau, hotzean hasten den, modu programatuan eta denbora tarte txikienean martxan jartzeko aukera eskaintzen du, baita ekipoa %25eko gaitasuna duen hasiera bateko emari batetik operatzea eta linealki %100a lortzea ere.\nProiektua, bere eskaintza komertziala dibertsifikatzearren eta bere presentzia internazionala eta mundu mailako lehiakortasuna areagotzeko beharrezkoa den balio erantsia eskaintzearren enpresak egindako apustuaren testuinguruan kokatzen da.\nProiektua, euskal konpainiaren proiektu teknologikoen finantzazioarekin kolaboratzen duen Garapen Teknologiko Industrialarentzako Zentroaren (GTIZ) laguntzarekin gauzatu da.\nProiektu honetaz gain, Lointek-ek iragan azaroan hitzarmena sinatu zuen GTIZ-rekin, sektore petrokimiko eta industrialarentzako martxan jartze arineko galdara osagarrien diseinu eta fabrikazioan aritzeko.\nLointek konpainiaren aurkezpen bideoa


Lan deialdietan euskarazko lanpostuak zeintzuk diren zehazterik ez zen onartu • ZUZEU\nLan deialdietan euskarazko lanpostuak zeintzuk diren zehazterik ez zen onartu, Iruñeko Udaleko Euskararen Ordenantzan.\n26 alegazioetatik bakarra onartu zen. Hemezortzigarren alegazioa ez zen onartu. Oro har, euskararen aldeko jarrera ez da nabaritzen txosten horretan.\n“Balorazioa merezimendu gisa”.\n17.8 artikulua gehitzea.\n“Lan deialdietan euskarazko lanpostuetarako euskarazko titulua eskatuz gero, argi eta garbi agertuko da zeintzuk diren euskarazko lanpostu horiek, lanpostu horien zenbakiak oso garbi adierazita. Lanpostu horien zenbakia adierazterik ez badago, benetan horrelako euskarazko lanposturik ez dagoelako, lan deialdietan horrelako eskakizunik ez da jarriko”.\nOrain arte, Plantilla Organikoan euskarazko hizkuntz profileko lanpostuen kopurua eskasa baino eskasagoa izan da (% 3 inguru). Hala ere, Iruñeko Udalak lan deialdi guztietan horrelako eskakizuna sartzen du. Horrela, euskarazko hizkuntz profilen gabezia mozorrotu nahi duela ematen du. Existizen ez den errealitatea agertarazi nahi du. Hau da, euskarazko hizkuntz profileko lanpostuak asko balira bezala jokatzen du, esaldi horren bidez hala balitz bezala jokatzen baitu.\nItxurak egitea ez dugu gustoko. Esaldi hori jartzen bada, euskarazko lanpostuen zenbakiak ager daitezela! Ez bada euskarazko lanposturik, ez dadila jarri! Itxurakeriarik ez.\nGardentasunean irabaziko luke Iruñeko Udalak, horrela jokatuta.\nIRUÑEKO UDALAREN EZEZKOA ALEGAZIOARI\nProposatutakoa administrazio-egintza baten izaera dauka eta, horrenbestez, ez du Ordenantzak hori arautu behar. Hori horrela, ikuspuntu tekniko-juridikotik, alegazioa ezestea proposatzen da.\nAlegazioaren testua Euskararen Ordenantza batean jartzea bitxia izanen litzateke, baina Iruñeko Udalaren praktika txarrak horrela aholkatzen du.\nBerez, alegazioarekin edo praktika horrekin, euskararen egoera ez da aldatzen Iruñeko Udalean. Baina hizkuntz profileko lanpostu kopurua hain eskasa izanik, ia iraingarria da hori lan deialdietan agertzea.\nHobe luke Iruñeko Udalak kopuru hori handitzea, Nafarroako Gobernuaren ohitura txarrak kopiatu beharrean.\neuskararen ordenantza, Iruñea


1.500 gazte euskal argentinar batera aritu ziren dantzari Llavallol-eko 'Euskal Echea' eskolaren Euskal Jaian — dantzan.eus\nHemen zaude: Hasiera › Hemeroteka › 1.500 gazte euskal argentinar batera aritu ziren dantzari Llavallol-eko 'Euskal Echea' eskolaren Euskal Jaian\nEuskal Echea eskolaren Euskal Jaiak milaka lagun bildu zituen joan den urriaren 4ean ikastetxearen urteroko jaian. Ikasle dantzariak bakarrik, mila eta bostehun ziren. Ekitaldia goizean hasi zen, Itsas Eskola Militarreko Bandak jotako argentinar ereserki nazionalarekin eta Gernikako Arbolarekin, segidan. Bandera argentinarra eta ikurriña alboan zituela Eskolako apaizak Euskal Echea-ko aurten kaperaren 80. urteurrena ospatzen dela ekarri zuen gogora. Ondoren, Simon Pedro Soroet Euskal Echea-ko Zuzendaritza Batzordeko lehendakariak eskolan egin berri diren eraikitze eta berritze lanen berri eman zuen eta aipatu zuen baita ere laster abian jartzekotan diren ekimen berri bat, 'Udako Euskal Unibertsitatea' izenekoa. Enrique Aramburu dauka arduradun, eta euskara eta euskal kulturari buruzko uda garaiko ikastaro berriak baitaratuko ditu.


03:35, 9 apirila 2009ko berrikusketa\n10:46, 19 martxoa 2009ko berrikusketa (aldatu)\n03:35, 9 apirila 2009ko berrikusketa (aldatu) (desegin)\n'''Frigia''', gaur egun [[Turkia]]ri dagokion lurraldean, [[Anatolia]] penintsula gehiena hartzen zuen [[Asia Txikia|Asia TxikiTxikiko]]ko antzinako eskualde bat izan zen. Sakarya ibaiaren iturburuez inguratuta zegoen, eta egungo [[Afyonkarahisar probintzia|Afyonkarahisar]], [[Eskişehir probintzia|Eskişehir]] eta [[Ankara probintzia|Ankara]] probintzien artean aurkitzen zen.\n[[Klaudios Ptolemaios]]ek (Tolemaida, Tebaida []-[], beste egile batzuren arabera []-[]) frigiar deitzen duen eskala, [[bitarte musikal|bitartebitarteari]]ari dagokionez, izen bereko modu gregoriarrarekin bat dator. Modu frigiarra ikusteko era grafiko bat (modu gregoriar guztietan bezala) eskala naturaletik abiatuta da, hau da, aldaketarik gabe. Kasu honetan, [[nota (musika)|Mi]] notatik hasten da. Modu gregoriar honetako bi [[tonoerdi]]ak, [[Tonika (musika)|Tonika]] eta bigarrenaren artean daude eta Bosgarrena edo Nagusia eta Seigarrena edo [[musika gradu|erlatibo txikiatxikiaren]]ren artean, [[musika eskala|eskala]] [[modu txikia|txiki]] bat sortuz. [[Arabia]]r kutsuko soinua du, beranduago, [[Espainia]]n, [[eskala flamenkoa]] bezala erabili zena.


Irekia Eusko Jaurlaritza - Gobierno Vasco :: Basque Team Fundazioak, Athletic Clubek eta Eibar Kirol Elkarteak lankidetza akordio bat sinatu dute goi mailako euskal kirola sustatzeko\nBasque Team Fundazioak, Athletic Clubek eta…\n\nBasque Team Fundazioak, Athletic Clubek eta Eibar Kirol Elkarteak lankidetza akordio bat sinatu dute goi mailako euskal kirola sustatzeko Iturria: Irekia\n\nzupiria_basqueteam.jpg Iturria: Irekia\n\nBAT_1.jpg Iturria: Irekia\n\nBAT_3.jpg Iturria: Irekia\n\nBAT_2.jpg Iturria: Irekia\nBi futbol klubek, beren erantzukizun sozialari jarraiki, goi mailako euskal kirola bultzatzeko apustua egin dute eta ekonomikoki lagunduko dute proiektua\nBasque Team Fundazioak bi bidelagun berri izango ditu goi mailako euskal kirola babestu, sustatu eta hedatzeko bere helburuari begira: Athletic Club eta Eibar Kirol Elkartea. Eusko Jaurlaritzak eta EiTBk 2007an sortu zuten Fundazio honek lankidetza akordio bat sinatu du bi entitateekin eta, horren arabera, entitate hauen laguntza ekonomikoa izango du bere helburuak lortzeko. Bingen Zupiria Eusko Jaurlaritzako Kultura eta Hizkuntza Politikako sailburuak, Olatz Legarza Basque Teameko koordinatzaileak, Aitor Elizegi Athletic Clubeko presidenteak eta Amaia Gorostiza Eibar Kirol Elkarteko presidenteak aurkeztu dute, goizean, hitzarmena.\nAkordioaren aurkezpena Euskadiko Artxibo Historikoan egin da, bi taldeek larunbatean jokatuko duten derbiaren atarian, eta alde guztiek nabarmendu dute pauso honen garrantzia goi mailako euskal kirola sustatzeko bidean. “Eusko Jaurlaritzak eta Basque Teamek eskertu egin nahi dugu Athletic Clubek eta Eibarrek erakutsi duten eskuzabaltasuna. Basque Team Fundazioak 50 bekatu baino gehiago ditu, eta beren modalitateetan munduko onenen artean dauden kirolariak daude horien artean. Hala ere, tamalez, diziplina horiek normalean ez dira profesionaltzat hartzen, eta askotan kirolari hauek baliabide gehiago behar izaten dituzte nazioarteko hitzorduetan lehiatzeko. Akordio honi esker, baliabide gehiago izango ditugu goi mailako euskal kirola bultzatzeko”, adierazi du Bingen Zupiria sailburuak.\nGaurko ekitaldian, halaber, Mailen Chorraut eta Ander Elosegi Basque Teameko kirolari olinpikoek bideo bat bidali dute, Australiatik, bekatutako kirolari guztien izenean esker ona helarazteko asmoz Athletic Clubi eta Eibarri.\nHitzarmenaren arabera, Athleticek 179.000 euro jarriko ditu urtero goi mailako euskal kirola sustatzeko eta Eibarrek 70.000 euro. Kopuru horiek talde bakoitzaren aurrekontua aintzat hartuta kalkulatu dira, eta ez dira aldatuko akordioak irauten duen bitartean. Hitzarmenak 2019ko urtarrilaren 1ean sartu ziren indarrean eta bi urteko iraupena izango dute (2020ko abenduaren 31ra arte), bi urteko epeetan luzatzeko aukera jaso delarik.\nBasque Teamek garrantzi handiko eginkizuna du gizartean: kirolari loturiko balioak hedatzea, aniztasunaren alde egitea, hobetzeko nahia eta pertsonen integrazioa bultzatzea edota kirol-kultura sustatzea. Elementu horiek guztiek gizartea egituratzen dute, eta Basque Teamen proiektuari balioa ematen diote. Bere ezaugarri eta jarduera propioei esker, Euskadiko kirol-munduan aparteko espazio bat eratzen du BasqueTeamek, nazioarteko goi-mailako lehiaketetan presentzia duena. Horrela, akordioan jaso denez, gizartearentzat eredu diren Basque Teameko kirolariekin lotzen diren esfortzuari, sakrifizioari, errespetuari eta iraunkortasunari lotutako balioak lehen mailako futbol taldeen markarekin ere lotuko dira. Era berean, futbol klubek euskal gizartean duten indarra eta eragiteko ahalmena Fundazioarentzat onuragarriak izango dira.\nFutbol taldeek eta Fundazioak sinatu dituzten kolaborazio hitzarmenek herrialdearen marka finkatzeko eta eliteko kirola, bere osotasunean, Euskadiko elementu bereizgarri eta estrategiko bihurtzeko lagunduko dute.\nzupiria_indarrak_batzeko_al... behera kargatu (800 KB)\nzupiria_indarrak_batzeko_al... 20 MB\nrecursos_zupiria_basque_tea... 60 MB\nzupiria_basqueteam.jpg 70 KB (jpg)\nBAT_1.jpg 900 KB (jpg)\nBAT_3.jpg 700 KB (jpg)\nBAT_2.jpg 900 KB (jpg)\nEusko Jaurlaritzak onartu du Ipurua estadioa birmoldatzeko lanetan 1.000.000 euro jartzea (Gobernu Bilera 2019-04-30)


Gobernuak Leitzako Helpbidea proiektuaren nondik norakoak aurkeztu ditu - Leitzaldea - Erran.eus\nGobernuak Leitzako Helpbidea proiektuaren nondik norakoak aurkeztu ditu\nTtipi-Ttapa 2019-04-12 08:30\nJende dezente bildu zen Helpbidea proiektuaren aurkezpenean.\nProiektuak, besteak beste, larrialdi egoeran dauden baserriak errazago identifikatzen eta erantzun azkarra ematen lagunduko du\nHerrigunetik kanpo dauden eraikinen kokapena ezagutzeko, Helpidea proiektua Nafarroako zenbait baserritan dagoeneko martxan da dagoeneko. Beste zenbait herritan Nafarroako Gobernuak horren berri emateko informazio-bilerak eginen ditu.\nAtzo, apirilaren 11n, Leitzako Udaletxean aurkeztu zuten eta hurrengoak Zubietan, Beran, Goizuetan eta Aranon eginen dira. Bilera horietan herritarrei proiektuaren berri emanen zaie. Informazioa helaraztearekin batera, larrialdi kasuetarako indentifikazio-plaka jartzeak duen garrantzia azalduko dute.\nHerritarren inplikazioa «funtsezkoa»\nLeitzan egindako aurkezpenean Lehendakaritza, Funtzio Publiko, Barne eta Justiziako kontseilari María José Beaumontek hori nabarmendu zuen: «Larrialdi zerbitzuek eta gainerako zerbitzu publikoek herritar guztiengana behar den moduan iristeko aukera izatea nahi dugu. Horretarako, proiektu hau funtsezkoa da, eta eskerrak eman behar dizkiot Leitzako Udalari, eta beste herrietako udalei ere, proiektu hau garatzearen alde egin duten lanagatik. Orain, herritarren txanda da, haiei dagokie inplikatu eta parte hartzea, pertsona guztiendako eta bereziki lekurrik urrunenetan edo komunikaziorik txarrenak dituztenetan bizi direnendako arretaren hobekuntza hau gauzatu ahal izateko».\nOndoren, Babes Zibilaren Zerbitzuko zuzendari Isabel Anautek, Lurraldeko Informazio Sistemen (SITNA) ataleko buru Fernando Alonsok eta Oronoz-Mugairiko Suhiltzaileen Parkeko sarjentu Javier Ayarrak proiektuaren xehetasunak azaldu zituen.\nHelpbidea web aplikazioa API SITNA deritzonean oinarritutako web-bisore geografikoa da, Nafarroako edozein posta helbide aurkitzeko aukera eskaintzen duena, izan ere, landa-eraikin bakoitzak adiera bakarreko identifikadorea du geolokalizatua izateko.\nAplikazioak hainbat irizpide konbinatzen ditu Nafarroako posta helbide bat aurkitzeko: udalerria, entitate berezia, bidea, ataria, etxearen izena eta helpbidea IDa, eta horrek lehengo hankasartzeak eta atzerapenak saihesten ditu baserriak bilatzerakoan.\nHorrekin eta baserri-metroa izeneko mapa topologikoarekin, eraikin bakoitza modu azkar eta errazean lokalizatu eta horra iristeko bide egokiena zehaztu ahal izateko izena eta helpidea identifikadorea izanen dituzte.


opinione / opiobelar\nopio 1 iz lo-belarraren buruetatik ateratzen den esne modukoa, alkaloideez aberatsa, sorgortzaile gisa erabiltzen dena.\n-Badakit, bai, haxixa, opioa, konfitura berdea, paradisu artifizialak. Josu Zabaleta «Fantasiazko ipuinak» - Guy de Maupassant - 107. orr.\nOpioak edozein eritasun senda zezakeela pentsatzen zen. Joseba Sarrionandia «Lagun izoztua» - 178. orr.\nOpioak [...] oso eginkizun garrantzitsua izan zuen ondoren etorri zen kolonizazioan. Koro Navarro «Ekonomiaren globalizazioa» - Jacques Adda - 53. orr.\nJendeak tabakoarekin erretzen zuen, harik eta hemeretzigarren mendean botikari aleman batek opiotik morfina atera zuen arte. Joseba Sarrionandia «Lagun izoztua» - 178. orr.\nOpioa hartu nuen eta bere eraginaren ametsetan iritsi zitzaidan poema osoa, hitzez hitz, esaldiz esaldi. Pako Aristi «Note book» - 57. orr.\n59 urte zituen orduan, gaixotasun malapartatu batek sortzen zizkion minei eutsi ezinik opioa erretzen zuen eta adiskiderik gabe bakardade bakartienean sentitzen zen. J.M. Olaizola "Txiliku" «Bizitza eredugarriak» - 222. orr.\nFrancesco Cenci lo geratu zela opioaren eraginez, eta, hura lo zegoela, Olimpio eta Marziori deitu zietela emakumeek. J.M. Olaizola "Txiliku" «Bizitza eredugarriak» - 39. orr.\nEzin zuela zehaztu noiz hartu zuen irakurtzeko bizioa, izan ere, benetako bizioa baitzen, halako opio lasaigarria gorputzaren nahiz gogoaren nekeetatik eta eguneko gaitzetatik bizkortzeko. Bego Montorio «Napomuceno da Silva Araujo jaunaren testamentua» - Germano Almeida - 151. orr.\nHoriek egiteko opioaren landaretik ateratako gaiak morfina, kodeina edo hidromofona, kasu erabiltzen dira. Berria - Gaiak 2004-03-04\nOpiotik eratorritako drogak. Berria - Gaiak 2006-02-28\nJendeari begiratzea aski dut, opioa isuri izan banie bezalaxe lokarrarazteko. Josu Zabaleta «Fantasiazko ipuinak» - Guy de Maupassant - 225. orr.\n"Kirolaren alienazioa, edo zergatik den futbola herriaren opioa" izeneko tesina. Xabier Mendiguren Elizegi «16 ipuin amodiozko» - 153. orr.\nOpio mitxoletaren hazkuntza eta merkataritzaren aurkako borroka. Berria - Mundua 2004-04-02\nik beherago 3. 19516\nMiseriari ihes egiteko txinatar asko opio kearen txingoletan lokartzen ziren. Ramuntxo Etxeberri «Skyroom» - 117. orr.\nLaudanoa opio zukua da. Ramon Saizarbitoria «Gorde nazazu lurpean» - 130. orr.\n[Laudanoa] opio hautsa alkoholarekin nahastuz egiten zen, azafraiez ematen zitzaion kolorea, eta Malagako ardoaren esentziaz usaingozatzen. Ramon Saizarbitoria «Gorde nazazu lurpean» - 130. orr.\nOpio tronpeta bat erre duzue edo ze ostia! Unai Iturriaga «Berandu da gelditzeko» - 43. orr.\nNBEk ohartarazi du opio sailak ugaritu direla eta herrialdea «narko-estatu» bilaka daitekeela. Berria - Mundua 2004-11-19\nHamaseigarren mendean Europa eta Asiaren artean opio merkataritza zegoen. Joseba Sarrionandia «Lagun izoztua» - 178. orr.\nPolitika errealitateen artea da, eta ez opio-erretokia. Berria - Euskal Herria 2004-05-15\nArimako sentipen guztiz erori batez, zeina lur honetako sentipenekin ezin baita alderatu, ez bada opio hartzailearen biharamunarekin, eguneroko bizimodura itzuli behar suminarekin, errezelaren altxatze gorrotagarriarekin. Koro Navarro «Kontakizunak» - Edgar Allan Poe - 31. orr.\nOpio-saltzaile bat? Fernando Rey «Paradisuko Almanaka» - Gianni Celati - 188. orr.\nAkordioaren arabera,«segurtasunezko gerrikoa» mugaldeko eremuei dagokie, non opio kontrabandisten ibilbideak moztu nahi dituzten. Berria - Mundua 2004-04-02\n3 opio-belar (orobat opiobelar)\nMundu osoan opio-belar gehien ekoizten duen herrialdea Afganistan da, ekoizpen osoaren %87 bertakoa da. Berria - Gaiak 2006-03-01\nThailandian opio-belarraren negozioak behera egin badu ere, anfetaminena asko indartu da. Berria - Gaiak 2006-03-01\nEkialdeko Asian, berriz, opiobelar landaketak eta kalamuarenak ohikoak dira. Berria - Gaiak 2006-03-01\nherriaren opioa (4)


"Eskerrik asko 50. urteurreneko bazkarian omenaldia egin ziguten antolatzaileei" - Anboto.org\n"Eskerrik asko 50. urteurreneko bazkarian omenaldia egin ziguten antolatzaileei"\nPedro Pablo Arrinda 2018-11-14 10:40\nZapatuan Kurutziaga Ikastolako 50. urteurreneko bazkarian 1963 eta 1964 promozioko ikasleak omendu zituzten. Pedro Pablo Arrindak hauen izenean gutuna bidali du ANBOTOra.\nKurutziaga Ikastolako 1963 eta 1964 promoziokoen izenean, eskerrak eman nahi dizkiet 50. urteurreneko bazkarian omenaldia egin ziguten antolatzaileei. Haien lan eskerga eta pazientzia azpimarratu nahi ditut.\nMila esker, baita ere, denboraren joan-etorrian ikastolako komunitatea osatuz joan diren guztiei, hasiera-hasierako guraso eta irakasle ausart haiengandik hasi eta gaur egun oraindik fardela aldean daramaten 0-3 urteko geletako haurretara, tartean dauden guztiei.\nEz ditut aipatu gabe utzi nahi larunbatean, arrazoi desberdinengatik, gurekin egoterik izan ez zutenak, eta bereziki dagoeneko gure artean ez daudenak. Bihotzean daramatzagu, eta beti izango dugu gogoan haiengandik jasotako guztia.\nKurutziaga ikastolaren 50. urteurrena, argazkitan\nAnboto 2018 aza 11 Durango\nKasik 1.400 elkartu ziren atzo Landako Gunean eginiko bazkarian, Kurutziaga ikastolaren 50. urtemuga ospatzeko.


Irekia Eusko Jaurlaritza - Gobierno Vasco :: Martxoan Indiara joango den misio komertzial baten buru izango da lehendakaria\nMartxoan Indiara joango den misio komertzial…\n\nMartxoan Indiara joango den misio komertzial baten buru izango da lehendakaria Iturria: Irekia\n\n\n\n\n\n\n\n\nIndiako enbaxadorearekin izan duen bileran laster egingo den enpresa bidaia jorratu du lehendakariak\nAsiako herrialdeak aukera garrantzitsuak eskaintzen dizkie euskal enpresei\nSunil Lal Indiako enbaxadorea Legebiltzarrera hurbildu da gaur goizean lehendakariarekin biltzeko. Beteak beste, Eusko Jaurlaritzak Indiara bidaliko duen misioa izan da bileran jorratu duten gai nagusietako bat.\nEusko Jaurlaritzak bidaliko duen enpresa eta erakunde misioa martxoaren 19tik aurrera joango da Indiara eta Bombay, Pune, New Delhi eta Bangalore bisitatuko dituzte. Lehendakaria eta Bernabé Unda Industria sailburua, merkataritza ganberek eta enpresek osatutako ordezkaritzarekin batera, Asiako herrialde horretara joango dira, munduko laugarren ekonomia handiena baita eta 2015a baino lehenago hirugarren tokian jarriko dela aurreikusten baita.\nMerkataritza esparruaz gain, aurreko egunetan lehendakaria Anantapur-era joango da, bertatik bertara ezagutzeko Garapenerako Lankidetzaren Euskal Agentziak finantzatu eta inguru horretan burutzen ari diren lankidetza proiektuak. Vicente Ferrer Fundazioa gogotik ari da lanean Indian eta fundazioak bere garapen proiektuak, tailerrak eta egitasmoak erakutsiko dizkio lehendakariari.\nGaur goizean izan duten bileran Patxi Lopezek misio komertzialaren edukia eta helburuak azaldu dizkio Sunil Lal-i, eta Sunil Lal-ek lankidetza osoa eskaini dio lehendakariari eta Euskadirekin harremanak estutzeko zer nolako urratsak ematen ari den azaldu dio.\nEnbaxadoreak harremanetan jarri ditu Euskadiko merkataritza ganbarak eta Delhikoak harremanak sustatzen hasteko, eta Indian burutzen ari diren zenbait egitasmo ere aurkeztu ditu, egitasmook garrantzitsuak izan daitezke eta euskal enpresentzat. Zenbait euskal enpresa lanean ari dira Indian merkataritza eragiketa burutzen eta 40 enpresa han ezarrita daude.\nMerkataritza eta erakunde esparrua aztertu ondoren —lehendakariaren eta indiar agintarien artean goi mailako harremanak izango dira—, alde bien intereseko bestelako gaiak aztertu dira, hala nola, kultura edota gastronomia. Sunil Lal-ek atzo Basque Culinary Center bisitatu zuen eta, bere irudiko, eredu handia da zentro hori. Hainbat bisita kultural ere egin ditu Euskadin egindako egonaldian.\nEusko Jaurlaritzaren Industria, Berrikuntza, Merkataritza eta Turismo Sailak, SPRIren bitartez, eta Eusko Ganberen lankidetzarekin, informazio jardunaldi bat antolatu du enpresa misioa izan aurretik. Gipuzkoako Ganberan izan da gaur informazio jardunaldi hori merkatu horrek eskaintzen dituen aukerak aurkezteko.\nMerkatu hori BRIC izena hartu dutenetako bat da (Brasil, Errusia, India eta Txina), azken urteetan BPGren hazkunde handiena izan duten lau herrialdeetako bat, hain zuzen.\nrecursos_lhk_emabajador_ind... 40 MB\nlehendakari_embajador_india... 60 KB (jpg)\n2012_02_02_lhk_embajador_in... 1 MB (jpg)\n2012_02_02_lhk_embajador_in... 900 KB (jpg)\nlehendakari_embajador_india... 50 KB (jpg)


Orientazio profesionalean nahiz hausnarketa pertsonalean bidelagun Ikasberriko bigarren batxilergoko ikasleekin\nUrtarrilean bi lan saio ospatu dira Ikasberri Ikastolan Gerolan proiektuaren markoan. Bertan, bigarren batxilergoko 30 ikasle inguruk hartu dute parte.\nLehendabiziko saioan, ikaslea bere etorkizun profesionalaren nahiz pertsonalaren inguruan gogoeta egitera bultzarazteko hainbat baliabide eta dinamika erabili dira. Bigarrengo saioan, aldiz, ikasleei sortu zaizkien galdera zehatzei erantzun zaie, eta honekin batera, eskualdeko errealitate sozioekonomikoaren berri eman zaie.\nGerolan proiektuak ikastetxeetako orientazio-plana indartzea du xede eta eskualdeko bost ikastetxeetako orientatzaileekin elkarlanean garatzen da.\nLankidetza proiektuaren baitan hiru lan ildo lehenesten dira; eskualdeko errealitatea ikusarazteko sortutako orientazio mapa, beharren eta interesen araberako bisita zehatzak eskualdeko eragileekin, eta Iraurgi Berritzenek dinamizatutako saioak ikastetxeetan, hain zuzen ere.


Songbird, Mozillako musika-erreproduzitzailea | Consumer\nSongbird, Mozillako musika-erreproduzitzailea\nSongbird-ek iTunes ezagunaren alternatiba bat proposatzen du, erabiltzaileak sarean aurki dezakeen musika guztia integratzeko gaitasuna duena\nEgilea: Benyi Arregocés Carrere 2008-ko martxoak 4\nMozilla Fundazioak Songbird kode libreko musika-erreproduzitzailearen bertsio berria kaleratu du. Programa honek nabigatzaile lana egiten du, iTunes eta Firefox konbinatuz gero bezala, eta Interneten aurki daitekeen musika guztia aprobetxatzeko aukera ematen du. Ideia hori proba-fasean dago, baina dagoeneko deskargatu eta doan instala daiteke proiektuaren webgunetik.\n. erreproduzitzailearen eta nabigatzailearen konbinazioak Songbirdi ematen dio mota horretako programek baino aldakortasun handiagoa kontsolidatuak, hala nola Windows Media Player edo iTunes.\nBaita eremu honetako erreferenteak, Songbird konektatu eta iPod bezalako erreproduzitzaile eramangarriekin sinkronizatzea barne-bilatzaile bat, abesti-zerrendak egin daitezke, etab.\nAlde batetik nabigatzailetik, Firefox bezala erabiltzen da, betileekin barne, eta berrikuntza interesgarriak eskaintzen ditu bisitatzen direnean MP3 formatuko fitxategiak dituzten guneak.\nSongbird automatikoki ateratzen ditu fitxategi horiek, eta honela sailkatzen ditu: albumaren informazioa, abestiaren izenburua eta artistaren izena, errazagoa izan dadin abestiak erreproduzitu edo disko gogorrera deskargatu.\nPrograma iTunes-en antzekoa da diseinuan, baina kolore beltza da nagusi funtsetan, Appleren softwarean ez bezala.\nGainera, errenkada estu baten bidez minimiza daiteke, kontrolekin oinarrizkoak, eta abestiaren eta artistaren izena, beste programa batzuk aldi berean erabiltzeko aukera ematen du, erreproduzitzen diren abestiak.\nGuneak Songbirdekin integratuak\nSongbird hainbat gunetarako sarbidea eskaintzen du, aplikazioan integratuta musikaren munduarekin lotutako web guneak, hala nola The Hype Machine, musika-blog berriak aurkitzeko aukera ematen duena, Insound, disko-denda bat, MP3 deskargak eta merkatuko hainbat artikulu, hala nola posterrak eta elastikoak; edo SkreemR, MP3 abesti-bilatzailea.\nBakoitzean abesti bat dagoen leku horien orria, erabiltzaileak entzun eta iruzkina irakur dezake hari buruzko idatzia edo hainbat dendatan erostea (Amazon, iTunes, eMusic o Amie Street, musika independentea).\nBakoitzean abesti bat dagoen orria, erabiltzaileak entzun, iruzkinak irakurri edo dendetan eros dezake\nNoiz helbidean aurkitutako abesti bat deskargatzea erabaki du erabiltzaileak web gune bat, karpeta baten barruan artxibatzen da programa, “Deskargak” izenekoa. Aldi berean, oso interesgarria da Songbird-ek bakoitzaren nabigazioa gogoratzea erabiltzailea eta gorde erabiltzailearen abesti guztietarako estekak izen hau duen karpeta batean entzun edo deskargatu ahal izan baduzu: “Interneteko mediateka”.\nHala, edozein unetan abesti interesgarriak entzuteko aukera ematen du. sarean egotea.\naplikazioak Internet musikalarekin duen konpromisoa sortzaileek beren API agertzean musika-blogak eta dendak beren tokiak egokitzeko erreproduzitzaile honi edo aplikazio berriak sortu kodean oinarrituta.\nHala ere, Zenbait alderditan nabaritzen da, garapena (0.4 bertsioan daude), eta ez bat izateko behar diren fase guztiak gainditu dituen produktua fidagarria. Adibidez, oraindik ez du uzten abesti-karpeta bat programara eramaten, osorik erreproduzi dezan. Abestira joan behar da.\nFormatu ezagunenak erreproduzitzeko aukera ematen du, hala nola MP3, WMA, AAC, FLAC edo Ogg Vorbis\nBaina, errematatua ez egon arren, erreproduzitzaile hau gaztelaniara itzulita, formaturik berrienak erreproduzitzeko aukera ematen du herrikoiak, hala nola MP3, WMA, AAC, FLAC u Ogg Vorbis, baita DRM dutenak ere, iTunesenak bezalakoak edo dendetako WMAk musika deskargatzekoak, Microsoftena erabiltzen dutenak.\nSongbird osatzen duten luzapenak\nSongbird-ek Firefox-en luzapen-sistema bera du, intuizioz eta erraz erabiltzen delako nabarmendu dena. Hori da programaren indarguneetako bat, erreproduzitzaile osoagoa sortzen laguntzen baitu.\nHala, itxura grafikoa aldatzen duten osagarrietatik hasi eta entzutea aberasten duten aplikazioetaraino instala daiteke, adibidez, Wikipediatik datorren informazioarekin.\nHasiera batean, Songbird eta Firefox oinarri beretik abiatzen direnez, Firefox-en dauden luzapenak erreproduzitzaile horretara eramatea nahiko lan erraza da. Izan ere, Songbirdeko komunitatean dagoeneko proposatu dute erabilgarri iruditzen zaizkien 40 luzapenak lekuz aldatzea.\nEra berean, Songbird-en bilaketa-motor berriak gehi daitezke, eskainitakoen osagarri: erabiltzailearen disko gogorraren barne-bilatzailea, SkreemR eta The Hype Machine.\nerabiltzaile erreproduzitzaile gbird itunes-eu música-eu


Nafarroako emakumeek lanaldi partzialeko kontratuen % 79a dute, eta 1,7 ordu gehiago ematen dituzte egunero etxeko lanetan. Noticias de Navarra\nNafarroako emakumeek lanaldi partzialeko kontratuen % 79a dute, eta 1,7 ordu gehiago ematen dituzte egunero etxeko lanetan\nHorren aldean, eskola-uzteen tasarik txikiena dute eta unibertsitateko ikasketetan ere nagusitzen dira\nnavarra.es - Sábado, 19 de Agosto de 2017 - Actualizado a las 18:02h\nNafarroako Foru Komunitateko emakumeek lanaldi partzialarekin egiten diren hamar kontratuetatik ia zortzi eskuratzen dituzte, eta 1 ordu eta 44 minutu gehiago ematen dituzte egunero etxeko lanetan. Horrela erakusten du Herritarrekiko eta Erakundeekiko Harremanetako kontseilari Ana Ollok eta INAI-NABIko zuzendari kudeatzaile Mertxe Leranozek gaur goizean aurkeztutako egoeraren diagnostikoak.\nDiagnostikoak Nafarroako emakume eta gizonen gaur egungo bilakaera eta egoeraren berri ematen du interesgune nagusietan eta Administrazioan bertan. Halaber, genero-desberdintasunak lantzen dituzten politika publikoen mapa egiten du, eta abiapuntu gisa balio du emakume eta gizonen arteko Berdintasunari buruzko Foru Lege berri bat egiteko.\nHiru bloketan, diagnostikoaren bidez funtsezko lan-ardatzak eta desberdintasun handieneko eremuak eta dauden genero-tarteak funtsean aztertzen dira, eta horiek dira hain zuzen Berdintasuneko Foru Legearen Aurreproiektuan landu beharko direnak.\nDiagnostiko hori apiril eta uztail artean egin da, eta datu eta iturri estatistikoak izateaz gain, Berdintasunerako Nafarroako Kontseiluaren iritzia kontuan hartu da, balio erantsi handiko ekarpen kualitatiboak eman dituena. Horrez gain, elkarrizketa sakonak egin zaizkie azterlanerako estrategikoak diren zenbait esparrutako adituei. Diagnostikoa egitearekin batera, nazioarteko eta Estatuko arautegia berrikusi dute, lege autonomikoak konparatu dira eta eskumenak aztertu.\nLanaren eta bizitzaren iraunkortasunaren esparruan, Nafarroako emakumeek gizonen baino % 10,36 okupazio txikiagoa dute, bertikalean eta sektoreen arabera bereizita. Orduko soldataren aldea Nafarroan % 18koa da. Aldi baterako kontratazioaren % 55a emakumeek dute, eta lanaldi partzialeko kontratuen % 79 sinatzen dute.\nAzterlanak etxeko lanetan eta zainketetan dagoen desberdintasuna erakusten du, izan ere, 1 ordu eta 44 minutu gehiago ematen dituzte egunero zainketetan, eta 1 ordu eta 30 minutu gutxiago ordaindutako lanean.\nGizarte eta politika esparruetan parte hartzeari dagokionez, azterlanak berdintasuna agertzen du legedian, izan ere, ordezkarien % 50 emakumeak dira. Gobernuari dagokionez, kontseilarien % 55 emakumeak dira, beraz partaidetza hobetu da. Hala ere, tokiko politikan gutxiengo izaten jarraitzen du: alkatetzetan % 22,06 bakarrik dira emakumeak, eta % 35,7 zinegotziak.\nHezkuntza esparruan, azterlanaren arabera, emakumeek arrakasta handiagoa dute nahitaezko mailetan, eta eskola uzteko tasa gizonena baino % 7,1 txikiagoa da. Kopuru handiagoa dira Batxilergoan eta txikiagoa Lanbide Heziketan. Unibertsitateari dagokionez, % 11,82 emakume gehiago dago gizonak baino, nahiz eta ikasketen aukeraketan desberdintasuna egon.\nAisialdiari dagokionez, bereizketa ere antzematen da. Emakumeak beranduago hasten dira kirola egiten, eta maiztasun txikiagoarekin, eta goi-mailako emakume kirolari % 23 gutxiago dago. Mugikortasunari dagokionez, desberdintasunek jarraitzen dute: eskualdean garraio publikoa erabiltzen dutenen % 76a emakumeak dira.\nAzkenik, emakumeen aurkako indarkeriari dagokionez, azterlanaren arabera, sentikortasuna handitu egin eta esparru horretan. Salaketen % 54 kasutan indarkeria fisiko eta psikologikoak dira, eta genero-indarkeriarengatiko heriotza-tasa Nafarroan baxuenetako bat da Estatuan.


Pasai San Pedro - Wikipedia, entziklopedia askea.\nPasai San Pedroko ikuspegia Pasai Donibanetik.\nPasai San Pedro Pasaiako (Gipuzkoa) udalerriaren barruti bat da. 2.809 biztanle zituen 2007an. Pasaiako portuaren mendebaldean kokaturik dago. Mendebaldean Trintxerpe auzoarekin muga egiten du, eta ekialdean berriz, Pasai Donibane aurrez aurre du.\n4.4 Leku interesgarriak\n10 Sanpedrotar ospetsuak\nDenbora laburrez (1887 eta 1897ko errolden artean) Pasaia bi udalerritan banatu zen, Pasai San Pedro eta Pasai Donibane izenak izan zituztenak. XIX. mendean Pasaiako badiara begira dagoen kalea eraiki aurretik, Pasai San Pedro herriguneko kale nagusia gaur egungo Pasai Donibaneko herriguneko kalearen antzekoa zen.\nPasai San Pedro Arrokaundietatik.\nKanalaren bestaldean San Pedroko ontziralekua dago. Torreatzeko iturria ikustekoa da eta han datorren ura sendagarria omen da, agian horregatik herritarrek loreontziz eta landarez apaintzen dute.\nSan Pedroko kaleetan antzinako zenbait etxe daude, armarri eta guzti: esate baterako Etxeberria, eta Blas Lezokoa Olabarrieta (1689‑1741) almirantearen jaiotetxea. Blas Lezokoak Indietako Kartagenaren (Kolonbia) defentsan jardun zuen eta ingelesen ontzidiaren erasoari aurre egiteko borrokan heroia izan zen.\nSan Pedro eliza barrokoa da, XV-XVIII. mendekoa, Martin Karrera arkitekto beasaindarrak eraikia. Handik gertu, arrantza‑ditxoaren ondoan, Trintxerpe dago. Auzo jendetsu horrek Karmengo eliza modernoa du, Karmengo Ama Birjinari eskainia, bertako erretaula Arantzazuko lehengo santutegitik ekarri zuten.\nSan Pedron Itsas Arrantzako Ikastetxe Politeknikoa dago.\nPasai San Pedroko Reme Gaztelumendiren testigantza, Pasaiak Francoren ondorioz jasandako erdalduntzearen ingurukoa. Euskal Herriko Ahotsak proiekturako egindako elkarrizketa, ahozko ondarea jaso eta zabaltzeko.\nGipuzkeraren barne dagoen Bidasoako hizkera da Pasaian kokatzen dena. Bidasoako hizkerak erdialdeko euskararen, euskara nafarraren eta nafar-lapurtarraren tarteko hizkeratzat har daitezke. Hala ere, azkenaldian erdialdeko ezaugarriak tarte handiagoa hartzen ari direla eta gehiago zabaltzen ari direla ematen du. Pasaiaz gain, Errenteria, Lezo, Oiartzun, Hondarribia eta Irun ere kokatzen dira hizkera honetan.\nAlbaola Itsas Kultur Faktoria: Bertan Albaola Elkarteak XVI. mendeko San Juan baleontziaren erreplika zientifikoa eraikitzen ari da jendaurrean, garaiko teknikak eta materialak erabiliz. Hori dela eta 2015. urtean baleontziaren eraikuntza prozesuak UNESCOren babesa lortu zuen. Ondartxo kalan dago, antzinako Askorreta ontziola zegoen lekuan.\nPasai San Pedroko hilerriko portada erromaniko eta gotikoak: XII. eta XV. mendekoak hurrenez-hurren. Hura izan zen Pasai San Pedroko eliza 1774ra arte, portu mailan eliza berria eraiki zuten arte. Herriko hilerria da gaur egun. Portada erromaniko hori udalerriko ondare arkitektoniko zaharrena da.\nAlmirantearen gotorlekua:Ulia mendian, Pasai Donibaneren parean kokatzen den gotorleku militarra da. Karlistealdiaren garaikoa da.\nBlas Lezoren jaiotetxea: Blas Lezo pasaitar itsasgizon eta militar ospetsuaren jaiotetxea.\nFerrertarren etxea: Ferrer pasaitar familiaren oinetxea da. XIX. mendeko eraikina.\nSan Pedro eliza: 1774an eraiki zen. herrigunetik hurbilago dagoen eliza berria eraikitzeari ekin zitzaion.\nPlatako itsasargia eta itsaslabarrak\nProisako graffitiak. Frontoiko plazan dauden graffitiak.\nPasai San Pedro Arrokaundietatik ikusita.\nAlbaola Itsas Kultur Faktoria.\nPlatako itsasargia eta itsaslabarrak.\nPortada erromanikoa herriko ondare arkitektoniko zaharrena\n2.730 2.750 2.775 2.801 2.814 2.832 2.835 2.809\nIturria: Udalaren webgunea.\nSanpedrotarrak Arraun Elkarteak historikoki Euskal Herrikoen artean palmaresik hoberenetarikoa du, eta Libia trainerua eta more kolorea dira euren ikurrak.\nPasaiako txalupa: Pasai San Pedro eta Pasai Donibane elkarlotzen ditu.\nEkainaren 29a, Kepa Deuna\nSanpedrotar ospetsuak[aldatu | aldatu iturburu kodea]\nBlas Lezo (1689-1741), itsasgizon eta militarra.\nJoaquín María Ferrer (1777-1861), politikaria eta militarra.\nManuel Arrillaga "Aita Manuel" (1879-1961), arraunlaria eta patroia.\nRikardo Ugarte Zubiarrain (1942 ), eskultorea eta margolaria.\nJuan Jose Uria (1956 ), eskubaloi jokalaria.\nJuan Carlos Fontan (1960 ), traineruetako patroia.\nJoserra Fachado (1960) aktorea eta pailazoa.\nLierni Fresnedo (1961), aktorea.\nJoseba Larrañaga (1968 ), kazetaria.\nMikel Astarloza (1979 ), txirrindularia.\nItziar Gonzalez Dios (1989) Ixa taldeko ikertzailea\n↑ «Bidasoakoa - Ahotsak.eus» ahotsak.eus (Noiz kontsultatua: 2018-09-19).[Betiko hautsitako esteka]\n↑ «Pasaia - Ahotsak.eus» ahotsak.eus (Noiz kontsultatua: 2018-09-19).\n↑ «Francoren debekuekin, Pasaia erdaldundu - Ahotsak.eus» ahotsak.eus (Noiz kontsultatua: 2018-09-19).\nPasai San Pedroko hirigune historikoaz\nMultimedia: Pasai San Pedro\nPasai Antxo • Pasai Donibane • Pasai San Pedro • Trintxerpe\nOrriaren azken aldaketa: 23 ekaina 2021, 11:49.


Irekia Eusko Jaurlaritza - Gobierno Vasco :: Jaurlaritzak irrati mugikorreko ekipamendu eramangarriak eta azkar zabaltzeko karpak banatuko dizkie tokiko boluntario-elkarteei\nJaurlaritzak irrati mugikorreko ekipamendu…\nIMG-20210226-WA0003.jpg Iturria: Irekia\nSegurtasun Publikoaren Sarean integratutako irrati mugikorreko 30 ekipamendu eta erraz muntatzeko 12 karpa dira, eta Eusko Jaurlaritzaren eta 112 SOS Deiak zerbitzuaren logotipo ofizialak dituzte\nEusko Jaurlaritza gaur hasi da banatzen Bizkaiko Mungia herrian larrialdietarako azkar zabaltzeko 12 karpa Euskadiko Babes Zibileko tokiko boluntario-elkarteei. Boluntariotzako Aholku Batzordeak sustatutako ekimenari joan den urtean eman zitzaion hasiera, eta beste 12 karpa banatu zituzten kolektiboak larrialdien arloan ezinbestekoa den erreminta bat izan dezan. Erraz muntatzen diren karpa sendoak dira, eta, gainera, ezagutzeko moduko irudi bateratu bat ematen dute diseinuaren bidez, Eusko Jaurlaritzaren eta 112 SOS Deiak zerbitzuaren logo ofizialak baitituzte.\nAzkar zabaltzen diren larrialdietarako karpak 3 m x 4,5 m-koak dira (13,50 m2-ko azalera erabilgarria dute), eta aluminiozko egitura tolesgarria dute. Bestalde, sabaia urdina dute eta hormak laranja kolorekoak, erresistentzia handiko ehunez eginda daude, eta, gainera, iragazgaitzak dira eta suaren kontrako tratamendua dute. Kremaileraz hornitutako horma/atea dute, behar izanez gero perimetro osoa itxi ahal izateko. Era horretako karpak minutu eskasean muntatzen dira, eta erraz garraia daitezke tamainaz txikiak direnez.\nBihar, asteazkena, martxoak 3, karpa horiek banatzen jarraituko dute, eta kasu honetan Barakaldoko eta Ordiziako tokiko elkarteei banatuko dizkiete, eta martxoaren 4an Balmasedako, Amurrioko eta Urduñakoei. Horrela, datozen egunotan joango dira karpa guztiak banatzen Euskadiko tokiko 26 elkarte eta taldeak hornitu arte.\nIrrati mugikorreko ekipamendu eramangarriak\nBestalde, Eusko Jaurlaritza gaur hasi da banatzen Laudion eta Mungian Euskadiko Babes Zibileko boluntarioen tokiko elkarteentzako irrati mugikorreko ekipamendu eramangarriak. Boluntariotzako Aholku Batzordearen azken bileran onartutako ekimen bat da, eta ekipamendu berriak ENBOR SAREA Segurtasun Publikoaren Sarean integratuta daude.\nBihar, asteazkena, Barakaldoko, Zarauzko, Pasaiako, Errenteriako eta Ordiziako boluntario-elkarteei banatuko dizkiete ekipamenduak, eta hilaren 4an, etzi, Balmaseda, Amurrio eta Urduñakoei. Horrela, datozen egunotan joango dira ekipamendu guztiak banatzen Euskadiko tokiko 26 elkarte eta taldeak hornitu arte.\nTokiko Boluntario Elkarteak\nBoluntarioen elkarteak ezinbestekoak dira Larrialdiei Aurre Egiteko eta Babes Zibileko Euskal Sisteman, herritarrek babes zibileko lanetan parte-hartzea bideratzen baitute. Haien laguntza desinteresatuari, konpromisoari eta kualifikazio altuari esker, gure Erkidegoak segurtasun-maila handiagoa du. Gaur egun 400 baino gehiago dira Euskadiko boluntarioak.


SalvaVidas proiektua\tDesfibriladoreen salmenta Ikusia 36575\nZoll AED Plus-ek beti aztertzen du pazientea aldez aurretik, eta ezinezkoa da shock bat ematea beharrezkoa ez bada.\nKanpoko desfibriladore honek bateria multzo bikoitza du, batek huts egiten badu besteak jardungo du, bateriak aldatu gabe 300 deskarga eman ahal izateko. ZOLL AED PLUS desfibriladorea Rubén Campo Cardioprotected Spaces Auditorea eta Sorosle Proiektuaren sortzailea.\nZoll AED Plus Desfibriladorea AEBetan fabrikatutako eta Amerikako FDAk onartutako gailu mediko bat da (7 modelo baino ez daude onartuta) eta munduan gehien erabiltzen denetako bat da. Kardioprotekzioan eta desfibriladoreen erabileran esperientzia duten entitateek, hala nola, World of Soccer edo Goi Mailako Kirol Kontseilua, Zoll konfiantza dute.\nGure ikuspuntutik, Zoll AED Plus desfibriladorea merkatuan dagoen desfibriladorerik onena da, erabiltzeko errazena eta mantentze-kostu txikiena duena.\nZoll AED Plus desfibriladoreak aldizkako autoprobak egiten ditu bere erabilgarritasuna bermatzeko.\nErabili pieza bakarreko elektrodoen multzoa, elektrodoak egoki jartzea errazten duena eta pazienteari aplikatzeko erraza dena.\nAztertu bihotz-erritmoa eta jakinarazi erreskateari erritmoa deskargagarria den ala ez.\nEman desfibrilazio-tratamendua erritmo elektrokardiografiko deskargagarriak erakusten dituzten bihotz-atxiloketaren biktimei.\nEman ahots-mezuak eta grafikoak erreskateari zer eta noiz egin behar duen jakiteko, bihotz-larrialdi batean, hala nola larrialdi-deian edo biktimari CPR egiten.\nIgorri erreskatatzaileak CPR bularreko konpresioak 100 CPM-ko abiaduran ematera bultzatzen dituzten bip entzungarriak (CPR-D padz behar da).\nKontrolatu bularreko konpresioen sakonera CPR zehar eta eman ahots-abisuak konpresio desegokia bada (CPR-D padz behar da).\nEman unitate-estalki bat, Aire Bide Pasiboen Laguntza Sistema (PASS) gisa funtzionatzen duena. (Kontuan izan PASS funtzioa produktuaren bertsio batzuekin hornitzen dela eta beste batzuekin aukerakoa dela.)\nZoll AED Plus desfibriladoreak desfibriladorearen datuak zure ordenagailura deskargatzeko aukera ematen du, gertaerak gordetzeko edo gertaeren txostenak inprimatzeko.\nErabili komertzialki eskuragarri dauden bateriak.\nBeste berrikuntza batzuen artean, Zoll AED Plus desfibriladorearen CPR funtzioa\nZoll AED Plus desfibriladoreen salmenta autonomia erkidego bakoitzean desfibriladoreak erregistratzeko aholkuak barne.


Ikasketa kolaboratibo kooperatiboa\nGaur egungo hezkuntzak, edukietaz harago doan helburu garrantzitsu eta funtzionalago bat dauka: ikaslearengan gaitasun edo konpetentzi batzuk garatzea, bai lan munduan eta orokorrean bizitzan, bere egitasmoak lortzeko baliagarri izango jakozanak, hain zuzen ere.\nKonpetentzia horreen artean, ezinbestekoa dogu beste batzuekaz alkar-lanean jarduteko gaitasuna. Azken baten, edozein lanetarako baliagarri da eta baita bizitzako beste edozein esparrutarako, gure helburuak lortzeko beste batzuekaz batera lanean jardutea, alkar lagunduz.\nHori dala eta Lauaxeta Ikastolan, ikasketa kolaboratibo eta kooperatiboa garrantzitsua deritzogu, ikasleek, edukiez gain, alkar-lanerako gaitasuna garatu dagien. Ikusi gure infografia.


332 sinadura, Iruñeko Udalak euskarazko hedabideak baztertzen segi ez dezan\n332 lagunok sinatu dugu Iruñeko Udalak ez ditzan euskarazko hedabideak baztertu publizitate instituzionalaren banaketan. Hau da, Iruñeko euskaldunak ez gaitzan baztertu.\nIruñeko Udalak, 2020. urtetik, publizitate instituzionaletik kanpo utzi ditu euskarazko hedabideak, audientzia osoaren % 10 gainditzen ez dutelako. 2016ko inkesta soziologikoaren arabera, Iruñeko euskaldun osoak % 10’5 direnez, ia ezinezkoa da baldintza hori betetzea.\n2021eko otsailean, Nafarroako Administrazio Auzitegiak ebatzi zuen hori ez zela legez kanpokoa. Ez da kontu berria legeek eta epaileek (kasu honetan, NAAko mahaikideek) euskara eta euskaldunok ez babestea, baina horrek ez du justifikatzen Iruñeko Udal honek euskararen kontra jotzeko duen seta. Iruñeko euskaldunok eskubidea dugu gure Udalaren publizitate instituzionaleko informazioa jasotzeko, euskaraz eta euskarazko hedabideetan.


Euskal Herriaren historia aldatu duten 10 egun • ZUZEU\nJoan zen astean gogoeta-jolas bat proposatu genizun: Zein egunek aldatu du Euskal Herriaren historia? Erantzunak jaso ditugu (ez milaka nahi bezala) eta, agindu bezala, inkesta bat osatu dugu 10 proposamenen artean bat aukera dezazun.\n#MakroGaldera hashtag-etik eta iruzkinetatik bildu ditugu Euskal Herriaren egun handiaren proposamenak. Ideietako batzuk data zehatzarekin bidali dituzue, beste batzuk urtearekin. Historia Doktore izateko asmoz ez gabiltzanez, errazera jo dugu: urtea jarri eta kitto. Baina, ez pentsa lanik hartu ez dugunik. Proposatu dituzuen gertakariei buruzko informazioa biltzen ibili gara (Wikipedian batez ere). Zertarako? Ba inkestan aukeratuko duzun hori bitan pentsa dezazun, arinkeriarik gabe. Jarraian dituzu kronologikoki zuzeulari parte hartzaileen arabera Euskal Herriaren historia aldatu duen urtea eta badaezpadako azalpen labur bat.\n778, Orreagako Gudua\nBaskoien erasoaren ondorioz Karlomagnoren gudarosteko atzegoardiak sekulako porrota jasan zuen. Bataila honetan euskaldunek Errolan, Bretainiako Markako prefeta eta Carolus Handia edo Karlomagnoren iloba garaitu eta bertan hil zuten. Gerra garaipen bat, euskaldunok? Horrelako askorik ez da gurean. Hala izan ez balitz, ahaztua zatekeen Orreagan orain dela 1.300 urte gertatutakoa. (Wikipedian)\n1453, Castillongo bataila\nFrantziak Ingalaterra garaitu zuen Ehun Urteko gerrari amaiera emanez. Zer zerikusi du horrek Euskal Herriarekin? Iban Zalduak ‘1512ren (ospakizunen) aurka, eta proposamen alternatibo xume bat‘ artikulu (luzean) hau babestu zuen: “nik uste dut euskaldunon ikuspuntutik, eta honetara nator, askoz ere aukera hobea izango zela ingelesek menderatu izan bagintuzte, espainolek eta frantsesek baino”. Ça suffit!\n1839, Foruak Berresteko dekretua\nLehenbiziko Gerra Karlistak amaitu ziren. Gogoan Bergarako Besarkada? Hori abuztuan gertatu zen. Urriaren 25ean, aldiz, Foruak Berresteko dekretua onartu zuten: ‘Euskal Probintzien eta Nafarroaren foruak berresten dira, Monarkiaren batasun konstituzionalari kalterik egin gabe’. Bi urte barru Nafarroa bere aldetik joan zen, Araba, Bizkai eta Gipuzkoatik aparte. Foruak ere azukre koxkorraren gisan disolbatu ziren Espainiako Konstituzioaren uretan. Amu pozoitsuari kosk egin genion, eta engainatu gintuzten. (Nabarralden)\n1893, Sabino Aranaren Larrazabalgo berbaldia\nProposamen hau aukeraketatik kanpo uztekotan egon gara. Izan ere, Sabino Arana bera izan da ideia eman duena; ego hanpatua berea. Larrazabalgo berbaldia, beraz. Eta zer izan zen hura? Sabino Aranaren abertzaletasunaren lehendabiziko adierazpen publikoa. Lagun foruzaleen aurrean Aranak egindako hitzaldia (afalondo batean, zehatz mehatz) honela amaitu zuen: Gora Bizkaiaren independentzia! Nonbaitetik hasi behar zen, ezta?\n1895, EAJren sorkuntza\nArana, one more time. Zer esan? 1895ean jaio zen Eusko Alderdi Jeltzalea. Abertzaletasuna eta euskal kontzientzia berpizteko ahaleginak eta bi egin zituzten. Baita lortu ere. Jeltzaleen alderdiaren jaiotzatik 118 urte pasa direnean, jakina den bezala, helburuak aise bete dituzte eta Euskal Herria askatasun eta oparotasunean bizi da munduko gainontzeko herriekin bakean… Oh Wait!\n1932, Lizarrako Estatutuak Nafarroa kanpoan uzten du\nEstatuto ‘Vasco-Navarro’ izendatutakoa zapuztuta gelditu zen. Nafarroako Udalek estatutu bateratuaren aurka egin zutela dio bertsio ofizial navarristak (Diario de Navarraren babesarekin). Jakina da jauntxo batzuen iruzurra izan zela erabaki haren osagai nagusia. Kontuak kontu, Hegoaldea berriz batzea hatz puntekin ukitu arren, ihes egin zuen, gaur arte. (Navarra jamás dijo no al estatuto vasco)\n1932, Xabier Arzalluzen jaiotza\nNork ez ditu gogoan Arzalluzek Forondako landagunean zituen beroaldiak? EAJko EBBko buru izan zen 14 urtez. Hizlari trebea, eta entzuleen bihotzak bizkortzen are iaioagoa (Iñigo Urkulluren tankerakoa beraz). Alderdi jeltzaleak izan duen liderrik karismatikoena (Sabino Arana eta Agirre Lehendakariaren atzetik).\n1973, Carrero Blancoren hegaldia\nFrancoren oinordekoa akatu zuen ETAk Madrilen. Abesti asko sortu ziren bere kontura.\n1985, Sarriren ihesa Martutenetik\nAbestia ez ezik, dantza ere bazuen honek. Besteak beste, Mikel Antzak (gaur preso eta idazle) lagundu zion Joseba Sarrionandia etakideari Martuteneko kartzelatik ihes egiten, Imanolen kontzertu baten bozgorailuan ezkutaturik. Gaur, Sarri literaturaren erreferentea izateaz gain, mito bihurtu da. Patxi Lopezek oso ondo pasatzen zuen Portugaleten abesti honen erritmora hankak luzatzen.\nEz da oraindik heldu\nAurrekoek ez zaituzte konbentzitu? Euskal Herria (onerako) aldatuko duen egunaren zain zaude oraindik? Hauxe da zeure aukera.\n43 pentsamendu “Euskal Herriaren historia aldatu duten 10 egun”-ri buruz\nAntoine Cognaud Ariztegui 2013-03-07 13:03\neme 2013-03-07 19:58\nIndependentziari buruzko erreferenduma egiten denean… hori izango da eguna\nJoxean 2013-03-08 09:31\nErreferenduma egiten den egunean eta ezezkoa irtetzen bada, nor izango da demokratikoa? Alderdi abertzale guztiak extingitu egingo ote dira? ala kaxatik txupatzen jarraituko dute?\nikerA 2013-03-08 10:43\nPaulo 2013-03-08 11:05\nKaxatik txupatzen duten bakarrak alderdi abertzaleak dira? Arraioa!\nJoxean 2013-03-08 11:25\nNik ez dut esan bakarrak direnik. Nik esaten dut herri honek idependentziarik nahi ez duela frogatzen bada erreferendum baten bitartez, ezker abertzaleak zentzu guztia galduko lukeela.\nJoxean 2013-03-08 11:28\nIndependentzia ez dela bozkatzen? beraz inposatu egin behar al da?\nEuskal herrian bizi garen iritzi ezberdin guztien aurrean erabakia independentzia al da?\nEuskal demokraziak independentzia nahi ez duela esaten badu ere bai?\nikerA 2013-03-08 12:16\nEa, euskaldunak español izatea egoera normala iruditzen zaizu. Euskaldunak euskaldun izatea berriz inposaketa.\nEuskal demokrazia independentziarik gabe ezinezkoa da.\nDemokrazia = Herriaren gobernua (Euskal herriaren gobernua alegia)\n(Gaizki ulerturik ez egoteko: euskaldun esaten dudanean, euskal herritar esan nahi dut)\niñaki 2013-03-08 15:01\nEuskal demokrazia izateko, burujabea izan behar; hortaz independientea.\nJoxean 2013-03-08 12:38\nEuskal Herritar? hau da, Euskal Herrian bizi den oro?\nedo independentzia zaleak soilik?\nEuskal Herritar asko daude independentziarik nahi ez dutenik. hau demokratikoa al da?\nikerA 2013-03-08 12:53\nEa esaldi hauek logikoak iruditzen zaizkizun:\n– Espainiar herritar? hau da, españan bizi den oro? edo españaren independentzia zaleak soilik?\n– Español asko daude español izan nahi ez dutenak\n– Españan bozketa bat egin behar da españolak izan nahi duten jakiteko.\n– Español asko daude españaren independentziarik nahi ez dutenak. hau demokratikoa al da?\nHauen antzeko gauzak esaten dituzu zuk, baina EH-ri buruz.\nDemokraziaren goian nahiko argi utzi dut. Gaur egun demokraziarik ez dago.\nJoxean 2013-03-08 12:43\nEuskal Herrian bizi den oro al da euskalduna? Treviñokoak ere?\nEspainiar konstituzioari egin behar al diogu kasu treviñokoak ez onartzen? non dago muga?\nikerA 2013-03-08 12:57\nEuskal herritarrak, euskal herritar sentitzen direnak dira\nPeru Dulantz 2013-03-08 13:14\nDemocracia española? “Pensamiento Navarro” delakoaren antzeko zerbait esan litekeela uste dut… 😉\nJoxean 2013-03-08 14:31\nEuskal herritar sentitzen ez direnak eta euskadin bizi eta euskara maite dutenak zer dira?\nikerA 2013-03-08 14:41\nEspañol, frantses, japoniar, mexikar…\nBakoitzari galdetu beharko diozu\nJoxean 2013-03-08 14:43\nDemokrazia ez dago inun ere. Ezta hemen ere. Herriaren nahia bete ezkero gauzak asko aldatuko liratekeen, bai hemen baita Dinarmarkan ere.\nAutodeterminazioa bai / ez galdeketan ezezkoa irtetzen denaren suposizioan ari naiz hitzegiten soilik.\nhau da, gehiengoak ezezkoa onartzen badu hemengo alderdi abertzale independentista guztiak zentzua galduko luketeen.\nFermin Galparsoro 2013-03-08 14:56\nNorbaitek ezagutzen al dau askatasuna berreskuratu nahi ez dauan euskal herritarrik? Nik behintzat ez.\nJoxean 2013-03-08 14:48\nGaldeketa honetan bertako Guardia Zibilak ere bozkatzen dute? ala Euskal Herritar sentitzen denak bakarrik?\naiba 2013-03-08 15:01\nEuskalerritar sentzitzen ez denak zergatik erabaki behar du Euskalerriaren etorkitzuna? Ala frantsesek bozkatzen al dute Espainiako hauteskundeetan?\niñaki 2013-03-08 15:10\nErreferendum bat demokratikoa izateko, egoera demokratikoan eman behar da. Zapalkuntza nazionala dagoen bitartean, ezin da hitzegin egoera demokratikoaz. Euskal estatu demokratiko batek finkatu beharko du nork antolata , noiz deitu , zer erabakitzeko eta nola eman behar diren herri-kontsultak; hautesle zerrendak, hautagai izateko baldintzak,… Zergatik onartu behar dugu beste estatu batek erabakitzea horiek guztiak. Baldintza minimo horiek kontutan hartu gabe ezin dugu esan erabakitzeko eskubiderik dugunik. Herri zapaldu batek ez du eskubiderik ezertarako.\nJoxean 2013-03-08 15:04\nOrduan nola erabakitzen dugu nork bozka dezakeen? Nola jakin dezakegu nor den euskal herritar eta nor ez?\niñaki 2013-03-08 15:13\nGure antolakuntzak erabaki behar du hori; hots, gure estatuaren bitartez erabaki beharko dugu burujabe garenean, Aldez aurretik, beste batzuk erabakiko dute gure partez, orain arte bezala.\nFermin Galparsoro 2013-03-08 15:23\nZapalduta bizi dan herria batentzat HEMEN kontzeptua ere inposatua dago.\nJoxean 2013-03-08 15:10\nEuskal herritar sentitzen ez den hori euskal herri independente baten bizi behar bada erabaki beharko du ezta? Guardia Zibila agian ezta hemen biziko, baina Elorrioko PP zinegotziak adibidez bai. ( adibide bat jartzearren ).\naiba 2013-03-08 15:13\nEta noiz erabaki dugu guk ESpainia independente batean bizitzea?\nEta noioz erabaki dugu guk Frantzia independente batean bizitzea?\nNoiz erabaki dugu guk ezer?\niñaki 2013-03-08 15:14\nHorrek , gainerako guztiek bezala, onartu beharko du hemen bizi nahi badu, gure herriak ASKATASUNEAN erabakitzen duena.\nJoxean 2013-03-08 15:59\niñaki 2013-03-08 16:05\n“gu” ez gara espainiarren edo frantziarrel legeen arabera. Gu, gu gara:euskal herria\niñaki 2013-03-08 16:20\n“gu” hori inoiz ezin du izan espainiar edo frantziar legeen arabera. Gu, gu gara: euskal herria.\niñaki 2013-03-08 16:22\nBarkatu, ez dut asmatzen. Ezabatu errepikapenak mesedez.\nJoxean 2013-03-08 16:03\nEuskalduna nor den eta nor ez den oraindik ez dakit. Iñaki Perurena euskalduna bada, zergatik ez Laura Garrido PPko politikaria? non dago ezberdintasuna?\nFermin Galparsoro 2013-03-08 16:21\nJoxean, gure herria zapalduta bizi dala uste dozu?\nBaiet uste badozu, badaukazu zure iruzkineko gogoetaren erantzuna: Zapalduak Euskal Herritarrak gara, zapaltzaileak, Espainia/Frantziarrak.\nOrain zeuk erabaki Laura Garrido eta Perurena zapaltzaile edo zapaldu diran eta automatikoki badakizu euskaldunak diran ala ez.\nEta ariketa bardina egin daikezu, gurdia zibil bategaz, PPko Elorrioko zinegotziagaz, Urkullugaz, Egigurenegaz, Basagoitigaz, zeure buruagaz, PsoE-ri botoa emoten deutsan ezagunagaz, euskera ez dakien zure auzokideagaz, Garcia edo Agirregomezkorta abizena daukan bategaz…\nZuZeu 2013-03-08 16:14\nJoxean: azken orduetan idatzi dituzun iruzkinak asmo txarrekoak izan direla uste dugu. Zuk apuntatu duzun e-mail helbidearen izena ere horren adierazgarri.\nPeru Dulantz 2013-03-08 16:31\nZuzeu, gehiago jakin nahi genuke…\nJoxean 2013-03-08 16:43\nZapalduak euakdin bizi diren espainar asko ere egon dira. hauetaz ez da inor gogoratzen.\nZuzeu…asmo txarrik ez daukat, nire iritzia besterik ez da, ez bazaizue gustatzen zuen demokraziaren nibela ikusten da.\nZuZeu 2013-03-08 17:14\nJoxean: Hau orainkari horizontal bat da. Asmoari buruz, ikus goiz batean idatzitako hiru iruzkin: hau, beste hau, eta hurrengoa. Izena emateko erabilitako e-posta: troleando(…)@(…).(…). Zeuek baloratu.\nIrakurtzea merezi du honek.\nJoxean 2013-03-08 16:47\nZapaltzaileak biolentzia beraien helburuak lortzeko tresna gisa erabili izan dutenak direla uste dut. Beraz badakizu nortzuk ez diren euskaldunak.\nJoxean 2013-03-08 17:06\nPeru Dulantzek ez dakit ze arazo duen nirekin. Zer jakin nahi duzu?\nPeru Dulantz 2013-03-11 13:36\nJakin nahi nuen ea zergaitik uste zuten Zuzeukoek asmo txarrez ari zinela, besterik gabe. Eman duten azalpenak ez nau guztiz komentzitu. Nire ustez trola izatea adierazpen-eskubidaren baitan dago.\nDonostiarra 2013-03-10 12:46\nAnjel Lertxundik, berriro ere, zein sentsiblea den erakutsi digu gaurko Berrian. “Carreroren hegaldia” jartzeak mindu egin du nonbait; «inkesta idatzi duena hegaldi anti-kazetari baten zirimolan galduta» ikusi du horregatik. Are gehiago, nonbait kazetaritzan ere aditua den zarauztar jaun idazle txit ohoragarriak «kazeta-lan ustez neutro batean bere zirintxoa obratzen» ikusi du inkesta egilea. «Troll» deitzera ere iritsi da On Andu. Komentario bakarra bururatzen zait: hatzak ilargira apuntatzen duenean, artaburuak hatza bakarrik ikusten du.\nZuZeu 2013-03-11 00:47\nPena da Lertxundik artikulua irakurri ez izana, eta, horregatik, ez da konturatu proposamen guztiak irakurleek eginak direla, eta proposatu bezala idatzi ditugula guk.\nmaier 2013-03-11 08:25\nLertxundiri eta idazle askori ez dakit zergatik onartzen zaien pentsalari rola. Idazleek hizkuntza dominatzen dute (kasurik onenetan), eta pentsatzen dutena hitzez egoki adierazten dakitela suposatzen da, baina horrek ez du esan nahi pentsatzen duten hori egokia denik.


Historia eta gaurkotasunaren harian | Hitzak eta irudiak gehienbat, iritzia batzuetan | Historia eta gaurkotasunaren harian\nMaitasun istorio bat gatazkaren erdian\n2015-02-18 // Sailkatugabeak // Iruzkinik ez\n2. Mundu Gerra ostean egituratzen hasi zen Europaren obsesio bat izan da kontinente zaharraren batasun eta bakezaletasun irudia ematea. Familiako handienek historikoki inposatutako batasun horrek baina maiz pitzadurak sortu izan ditu elkarbizitzan.\nPitzadura hauek Europako leku oso ezberdinetan gertatu izan dira, lurraldearen aniztasunaren irudi. Gehienetan lurralde haiek duten nortasun eta izaera historikoa familiako handienek ez dutelako inoiz errespetatu. Eskubideetan oinarritutako Europa izan beharrean inposaketen Europa izan delako. Errespetu ezak eta inposaketak zapalkuntza dakar. Euskaldunok asko dakigu guzti honen inguruan zoritxarrez, baina ukazioaren Europa honetan ez gaude bakarrik, zorte berbera izan dute Ipar Irlanda eta Korsika bezalako herriek.\nErrespetu ezak inposaketa dakar eta zapalkuntzak gatazka. Gatazka zoritxarrez herriak pairatzen du eta ez familiako handienek. Leku askotan gatazkak gizabanakoaren eskubide sentimendu eta bizitza osoa hipotekatzeko ahalmena lortu izan du. Gatazkaren ahalmen horren adibide gordinenetako bat Ipar Irlandako Belfast hiriburua izango genuke.\nHarrigarria Aoife McArdle´s zuzendari irlandarrak ze erraztasun eta era berean zer gordintasunarekin islatzen duen Ipar Irlandako gatazka. Hemen uzten dizuet film laburra. Maitasun istorio bat gatazkaren erdian.\nTurin Juventus baina gehiago da\n2015-02-16 // Sailkatugabeak // Iruzkinik ez\nGizarteak orokorrean Italiako Turin hiria Juventus futbol taldearengatik ezagutu izan du. Futbola gustuko ez dutenek Italiako triangelu industrialaren ardatzetako bat delako eta beste hainbatek 2006. urteko Neguko Joku Olinpikoak bertan ospatu zirelako. Turin ordea hori baino askoz gehiago da. Leku eta eraikin berezi ugari ditu, Askatasuna izena duen gaztetxetik hasi eta La Mole Antonelliana eraikineraino, gaur egun Italiako zinearen museo nazionala eta hiriaren sinbolo dena. FIAT auto enpresak ere Turin du sorleku. Baina badu Turinek hain famatua izan gabe hiriaren parte den beste entitate bat, Torino F.C. izeneko taldea Juventusen etsaia.\nLa Mole Antonelliana, gaur egun hiriaren sinbolo nagusia\nJuventus eta Torinoren sorrera:\nHainbat enpresari ingeles eta suitzarrek esportatu zuten futbola Turinera. 1897an sortuko zen Juventus F.C. Corso Re Umbertoko karriketan. Haren sortzaileen artean ziren Alfred Dick suitzarra eta Eduardo Bosio negozio gizonak. Hasieretan more koloreko kamiseta zuen taldeak, horregatik atera izan du bigarren kamiseta arrosa kolorekoa hainbat denboralditan. Torino F.C. ren sorrera 1906. urteko denboraldian gertatu zen Dickek taldea bere sorterrira eraman nahi zuenaren zurrumurruak zabaldu bezain laster. Zatiketa nabaria sortu zen zuzendaritza eta bazkideen artean. Azkenean buruzagi suitzarra klubetik bota zuten.\nHiri industrial hartako enpresatan nahikoa klase borrokarik ez bazen, gatazka futbolean ere islatu zen. Burgesia txikia Juventusekin zegoen bitartean langileak Torinorekin\nAlfred Dickek hainbat jokalariren babesarekin Torino Futbol Club taldea sortu zuen. Jokalari ospetsuenak eramatearekin batera populazio gehien zegoen langile auzoetako langileak Torinorekin lerrokatu ziren. Juventusen kontrola zuten sozioak ekonomikoki indartsuagoak ziren auzoetakoak ziren orokorrean eta hauek ahuldua geratu zen taldea indartzeari ekin zioten, erdi mailako auzoetako zalegoaren gehiengoa monopolizatu zutelarik. Hiri industrial hartako enpresatan nahikoa klase borrokarik ez bazen, gatazka futbolean ere islatu zen. Burgesia txikia Juventusekin zegoen bitartean langileak Torinorekin.\nUrteen poderioz erabateko aldaketa:\nUrte batzuk beranduago ordea, Vecchia Signora FIAT enpresa zuzentzen zuen Agnelli familiaren menpe geratuko zen. Horrek eraldaketa sozial izugarria suposatuko zuen Turingo zalegoaren artean. FIAT munstroarentzat hegoaldeko lurraldeetatik (Sizilia, Sardinia, Napoli) etorritako langileria Juventus taldearen zaletu bihurtu zen. FIAT empresarekin gertatutakoa beste lantegietara zabaldu zelarik. Parman bizi zen langile siziliar batek halaxe esan zidan “normala zen denak Juvekoak bihurtzea, faktorian Juveren irratia entzuten genuen, Juvek irabaztean festak egiten ziren enpresan eta urte honenetan gabonetako aginaldoak taldearen kamiseta eta prakez hornitzen zizkiguten, hori gutxi balitz Juvek dena irabazten zuen”.\nGauzak horrela 60 eta 70. hamarkadetarako Turingo burguesía lokalaz gain Piemote osoko langile klase indartsu ia guztia Juventinoa zen. Torino F.C. ren zalegoa hirian bertako langile eta zaletu erromantikoenetara mugatu zen. Hirian bertako jarraitzaile batzuek esandakoaren arabera hirian bertan Torinok jarraitzaile gehiago ditu.\nIzen hori hartzen du bi taldeen arteko derbiak, hiriaren estandarte bihurtu den La Mole Antonelliana eraikina gogoan. Italiako derbirik zaharrena da eta Genoako (Genoa vs Sampdoria) eta Erromako (Roma vs Lacio) derbiekin batera Calcioan ikus daiteken partidarik zirraragarrienetakoa da Turingo derbia.\nItaliako derbirik zaharrena da Turingoa\nMaiz Europan derbiek ez dute gure derbiaren antzarik. Lehiakortasun horrek beste hainbat hirietan gertatu ohi den bezala istilu andana sorrarazi izan du Piemonteko hiriburuan. Bi taldeetako tifosien arteko istiluak gertatu izan dira. Juventinoek talde txikiko gixarajoak bezala hartzen badituzte Torinoko zaletuak, hauek iruzurti eta tranpati bezala Vecchia Signoraren jarraitzaileak, 2005-2006 denboraldian Calcipopli izeneko partidu erosketen eskandaluan izandako parte hartzeagatik. Hurrengo urtean Juventus F.C. bigarren mailan jokatzera behartu zuen Italiako futbol federazioak.\nBi taldeetako ultren arteko istilu gogorrenak aipatzekotan 1967. urtean Juventuseko ultrek Gigi Merinoren hilobiari egindako erasoa ezin ahaztu. Ezta 2007-2008 denboraldiko derbian izandako istiluak ere. Auto ugari erre eta hainbat denda txikituta geratu ziren. Esan beharra dago hala ere azken urteetan borroka hauen presentzia nabarmen jaitsi dela ia desagertzeraino.\nArgi dago beraz Turin ez dela Llorenteren Juventus bakarrik. Athleticek aurrean izango duen Torinok esateko asko du oraindik. Nire gomendioa Turin ezagutu nahi duenarentzat derbiaren egunean joatea da, Derbia ikusi eta ulertzearekin Turingo hiria ulertu baitaiteke.\nMaitasunak erail zuen militantea\n2015-01-08 // Sailkatugabeak // Iruzkinik ez\nXX. mende gatazkatsu hark baldintzatu zituen. Historia egin zuten Ramon Mercader eta Silvia Ageloffen istorioarekin nator.\nRamon 1913ko otsailaren 7an jaio zen. Bere ama, Maria Eustaquia Caridad del Rio Hernandez militante komunista famatua zen. Bere amak harreman ugari zituen inteligentzia zerbitzu sobietarrekin. Ramonek amak bezala Moskurako bidea hartu zuen zentzu guztietan.\nMaria Eustaquia Caridad del Rio Hernandez militante komunista famatua zen\nRamon Mercader Trotsky hil zuen NKVDeko agente kataluniarra\nParis politizatu eta ezkertiar hartan ezagutu zuen Ramonek Silvia Ageloff. Troskista zen, judutarra eta amerikarra izatez, Frantzian bere militantzia lanak egiten ari zen. Ramonek Jacques Mornard goitizenaren pean eman zion hasiera Pariseko abenturari Silvia bide lagun zuela. Pariseko mila txoko erakutsi eta garaiko lagunek dioten bezala dozenaka bat lore sorta oparitu ostean, Silvia maitasunaren hatzaparretan erori zen. Pariseko antzerki leku onenak ezagutu zituen bikoteak baita lagun artean jatetxe onenetan jan ere. Silvia ez ezik bere lagunak ere liluratuta zituen Jacques Mornardek.\nSylvia Ageloff Parisen bizi zen militante troskista amerikarra zen\nCaridad del Riok Bartzelonatik Mexikorako bidea hartu zuen errepublikarren aldeko hornigaiak lortzeko helburuarekin, Leon Trotsky bertan errefuxiatu baina hilabete batzuk lehenago. Mexikoko gobernuak Leon Trostskyren errefuxiatu izaera onartu ondorengo egunetan elkartu ziren Caridad del Rio eta Bartomeu Costa idazle kataluniar eta errefuxiatu troskista. Caridadek KGBrekiko zituen harremanak jakinak ziren garaiko militante kataluniarren artean eta halaxe esan omen zion Costak Del Riori zu alua zu ona trotskyrekin akabatzera etorri zara. Giroa zikintzen hasia zen Mexikon.\nTrotsky Mexikon lurreratu bezain pronto Diego Rivera eta Frida Khalo pintore ezagunen etxean ezarri zen. Pairatzen zuen pertsekuzioa medio bere bizilekua gotorleku bihurtuta. Liga Komunista Internazionaleko militanteek zainduko zuten buruzagia.\nLeon Trotsky Frida Khalo margolari famatua bere ezkerrean duelarik\nJacques Mornard New Yorken zen han baitzen hilabete batzuk lehenago bere sorterrira itzuli zen Silvia. Maitasunez itota zen bikotea. Trotskyk bere gertukoenei Mexikora joateko eskatu zienean, Silviak ez zuen bi aldiz pentsatu. Defentsa taldearen parte izendatu zuen Trotskyk. Gotorlekutik hurbil ezarri zen bikotea. Mornardek ordea maiz esaten zien bere lagun egin zituen burkideei berak ez zuela politika maite. Horietako egun batean Moskutik dei bat jaso zuen. Deiak Jacques Ramon Mercaderren bihurtu zuen, lore sortak piolet eta maitasuna plan perfektu. Iritsi zen eguna eta Ramonek lagun zituenak engainatu ostean erailketa burutu zuen. Erailketa bikoitza Trotskyrena eta bere bide lagun izan zuen Silvia Ageloffena. Silvia Mercaderrek egindakoaz informatu zutenean bere buruaz beste egiten saiatu zen, maitasunak eraildako militante bihurtu zen.\n2014-10-08 // Sailkatugabeak // Iruzkinik ez\nKolpe “suabeak” estatu kolpeen ordez\n2014-05-19 // Sailkatugabeak // Iruzkinik ez\nAzken hilabeteak nazioarteko gatazkez betetako hilabeteak izaten ari dira. Ukrainia ekialdean istiluak okerrera doaz, Sirian berriz gerra zibilak ez du etenik. Al Assaden gobernuak oposiziaren gotorleku izan den Homs hiria berreskuratu du. Adituen arabera gerraren amaiera laster etorri daiteke.\nVenezuelan egoera nabarmen lasaitu da. 15 urteren ostean gobernua eta oposizioa lehen aldiz negoziazio mahai batean eseri dira herrialdeak bizi duen krisi politikoari soluzio bat emateko. Azken hilabeetako istiluetan 40 pertsona hil dira. Protesten atzean Etxe Zuria dagoela salatu du Maduroren gobernuak. Kieven ez bezala protestek ez dute lortu gobernua boteretik kentzea. Apirilaren 29an Eliécer Otaiza buruzagi chavista tirokatua izan ostean Madurok argi utzi zuen erasoek ez dutela iraultza bolivartarra geldituko. Venezuelako presidenteak gogor salatu du herrialdearen aurkako kriminalizazio kanpaina.\nEliécer Otaiza buruzagi chavista tirokatua izan zen aprilaren 29an.\nVenezuelako ikasleek herrialdeak bizi duen egoera larria historiari begiradatxo bat emanez azaldu dute, hemen beraiek eginiko bideoa.\n2014-04-15 // Sailkatugabeak // Iruzkinik ez\nDuela bi aste Krimeako penintsulak betetzen zituen nazioarteko egunkari guztietako lehen orrialdeak. Ukrainia ekialdeko hirietan tentsioa pizten joan den heinean, Krimea berehala geratu da bigarren maila batean. Erreferendumean baiezkoa atera ostean zer suposatu du Krimearen anexioak Errusiar Federazioarentzat eta Ukrainiarentzat?\nKrimeako errusiazaleak erreferendumean eman zen baiezkoa ospatzen\nErreferendumaren kanpainako kartel bat Errusiaren aldeko baiezkoa eskatuz\nVladimir Putinen gobernuak martxan jarri duen lehen neurrietako bat, Krimeako hainbat enpresa nazionalizatzea izan da, tartean 131 enpresa industrial eta 7 portu. Era berean presidente errusiarrak Krimeako herritarren pentsioak handituko dituela zin egin du. Duman eginiko bozketan gehiengo osoarekin eman zitzaion baiezkoa pentsioen igoerari. Bestalde gobernuak premiazko betebehar bezala ezarri du Krimean eta Krimearekiko garraiobideak eraikitzea, tartean penintsula eta Errusia lotuko dituen zubiaren makro proiektua.\nInbertsioez hitz egin du Putinek, baina inbertsoez haratago abantaila dezente ere ekarri dizkio anexioak Moskuri. Sebastopolen zeukan base militarraren ondorioz Ukrainiari ordaindu beharreko maileguaren akordioa bertan behera geratu da. Errusiak milaka milioi aurreztuko ditu horrela. Gasaren horniduran Ukrainiak beherapenak jasotzen zituen base errusiarrak lurraldean onartzearen ordainetan, baina orain Krimea Errusiar federazioaren parte izaki, neurri hau berehala ezabatzeko asmoa azaldu du Kremlinak. Kievek argi utzi du beherapen horiek legearen aurrean balizkoak direla eta Errusiak ezabatzen baditu auzitara joko duela.\nKievek gasaren gatazkarekin nahikoa ez eta penintsulan duen potentzial militar andana galtzeko arriskua du. Defentsa ministroaren esanetan, Krimean dagoen ontziteria ukrainarraren balioa 1.700 milioi dolarrekoa da. Errusiak ekipo militarrak itzuliko dituela adierazi du, baina argi utzi du gatazka hasi zenetik gaur egun arte asko direla Errusiaren bandora pasa diren militarrak. Gauzak honela, oraindik argitzeke dago zenbat material itzuliko duen Moskuk.\nKrimean dagoen ontziteria ukrainarraren balioa 1.700 milioi dolarrekoa da\nErrusiak Krimeako lurralde berria irmoki defendatzeko asmo eta neurriak ezartzen dituen neurrian, Kieveko gobernu golpista krimearrengandik geroz eta urrunago dago. Ikusteke dago zer gertatuko den Donetsk eta ekialdeko hirietan, tentsioa geroz eta nabariagoa baita.\nHurrengo mapa honetan ikusgai zein diren tentsio gune nagusiak\n2014-03-26 // Sailkatugabeak // Iruzkinik ez\n2014-01-30 // Sailkatugabeak // Iruzkinik ez\nCasa Pound: modan dagoen ultraeskuina\n2013-11-13 // Sailkatugabeak // Iruzkinik ez\nUltraeskuin historiko ortodoxoarekin harremanik ez duen erakunde bat garatu da Italiako geografian zehar azken urteetan. Italiara etorri aurretik banuen “Casa Pound”en berri, baina hona iritsita ohartu naiz talde honen indarraz eta arriskuaz. Italia iparraldeko hiri ugaritako pareta eta unibertsitateak beraien aldeko eta aurkako pintadaz josita daudela ikusi ostean… (gehiago…)


kritiken hemeroteka » Faro segak\n« Paisaiak | Egin ezak eleberria, Koldo »\nNon dago basques' harbour / Koldo Izagirre / Susa, 1997\nFaro segak Jose Jabier Fernandez / Euskaldunon Egunkaria, 1997-05-31\n“Inperioaren aurka poesia baliatu behar dugula uste duten / Nire antzeko inozoak bilatzen dizut”. Zortzi urte pasa dira Koldo Izagirrek bere azken poesia liburua argitaratu zuenetik. Balizko erroten erresuma izenburua zuen liburu hura. Hau bere bosgarren poesia liburua da, eta 70eko hamarkadan hiru poesia liburu argitaratu bazituen ere, geroztik hogei urtetan bi soilik argitaratu ditu. “Halere bihotz duenak badu / Barkua non bete berba”.\n“Poesia gure borroka bera denik uste ez duten / Nire antzeko inozoak bilatzen ditut”. Denbora gehiegi liburu bat eta bestearen artean? Guretzako, irakurleentzat, agian bai, baina Izagirrek sortu dituen poesia zoragarri hauek irakurri eta entzuteko hainbeste denbora itxaron behar bada, guregatik ez dago arazorik, zain egoteko prest gaude berriro ere. “Halere garaiz ikasi nuen / Barkua non bete berba”.\n“Martiri batzuk beren fedea baino ederragoak direla uste duten / nire antzeko inozoak bilatzen ditut”. Izagirreren azken lan honetan bere ohiko estiloa aurkituko duzu, nahiz eta urteen poderioz aldaketa batzuk ere badauden. Ez dago gai finkorik bere olerkietan. Haria bai, gaiaren haria itsasoa, portuak eta untzien inguruan murgiltzen da. Baina liburuaren haria bakarra bada, jorratzen dituen gaiak asko dira. Aberria, maitasuna, beldurrak, heldutasuna… sentimendu hauek guztiak bere olerkietan daude, finkatu gabe, garbi utzi gabe, baina hor daude; batzuetan sentimendu guztiak olerki bakarrean, besteetan beraiekin jolastuz. “Halere beti aurkitu ohi dut / Barkua non bete berba”.\n“Munduak gu ez maitatzeko eskubidea duela uste duten / Nire antzeko inozoak bilatzen ditut”. Estilo eta estruktura aldetik Izagirreren poesia ez da erraza. Arreta asko eskatzen du eta, hitz bakoitzak bere esanahi berezia duela garbi uzten du. Ez dira bat-bateko olerkiak, ongi pentsatutako eta asko landutako emaitza dela garbi dago. “Halere jator eskaintzen dizut / Nik barkua bete berba”.\n“Sasiko amoranteen hilerri honek beste alderik ez duela uste duten / Nire antzeko inozoak bilatzen dizut”. Gaiak eta sentimenduak alde batera utziz, betidanik hunkitu nauena Izagirreren poesian, bere musikalitatea da. Askotan pentsatu izan dut, Izagirreren poemak irakurtzeko baino entzuteko direla. Badirudi itsasoko uhinak bezala bere olerkiek ere joan-etorria egiten dutela, hondartzako harearekin murgildu ordez gure belarri eta arimetan desagertzen badira ere. “Halere ez dut galtzen utziko / Nik barkua bete berba”.\n“Geure buruaz besterik ezin dugula uste duten / Nire antzeko inozoak bilatzen ditut”. Izagirreren olerkietan ikuspegi nagusia nahikoa pesimista da. Bere barruan, gure barruan eta denon kanpoaldean begiratzen du eta, ez ditu oso ondorio alaiak ateratzen. Baina ez du etsitzen, ez da isiltzen, eta berak bere iritzia ematen digu, bere sentimenduak adierazten dizkigu eta, umiltasunarekin egiten badu ere, guretzako garrantzitsuak eta beharrezkoak dira. “Halere beti ekarriko dut / Nik barkua bete berba”.\n“Banoa itsasmugan agertzen hasia den beste lurralde baterantz / izendatzen ausartzen ez naizen lurralderantz”. Ea lurralde hori laster aurkitzen duen Izagirrek. Bilatzen jarrai dezala soilik eskatzen diogu hemendik, eta aurkikuntza horren emaitzak maizago plazaratu ditzala. Eta noizbait mereziko lukeen lurralde bat aurkituko balu, ez dezala ahaztu, faro sega batzuekin abisua bidali.


Neuilly-en-Donjon - Wikipedia, entziklopedia askea.\nKantonamendu canton of Le Donjon\nLe Bouchaud, Le Donjon, Lenax, Luneau eta Saint-Didier-en-Donjon\n110 (%49.5) 112 (%50.5)\nNeuilly-en-Donjon Frantziako udalerri bat da Allier departamenduan dagoena, Auvernia-Rodano-Alpeak eskualdean. 2013an 225 biztanle zituen.\n2007an Neuilly-en-Donjon udalerrian erroldatutako biztanleak 236 ziren. Familiak 124 ziren, horien artean 52 pertsona bakarrekoak ziren (40 bakarrik bizi ziren gizonak eta 12 bakarrik bizi ziren emakumeak), 48 seme-alabarik gabeko familiak ziren eta 24 seme-alabarik gabeko bikoteak ziren.\n2007an 159 etxebizitza zeuden, 123 familiaren etxebizitza nagusia ziren, 15 bigarren erresidentzia ziren eta 21 hutsik zeuden. 149 etxeak ziren eta 8 apartamentuak ziren. 123 etxebizitza nagusietatik 81 bere jabearen bizilekua ziren, 35 alokairuan okupaturik zeuden eta 7 doan lagata zeuden; 1ek gela bat zuen, 2 etxek bi zituzten, 21 etxek hiru zituzten, 40 etxek lau zituzten eta 59 etxek bost zituzten. 104 etxek euren parking plaza propioa zuten azpian. 78 etxetan ibilgailu bat zegoen eta 35 etxetan bat baino gehiago zituzten.\nNeuilly-en-Donjon udalerriko biztanleria-piramidea 2009an .\n2007an lan egiteko adina zuten pertsonak 135 ziren, horien artean 94 aktiboak ziren eta 41 inaktiboak ziren. 94 pertsona aktiboetatik 83 lanean zeuden (47 gizon eta 36 emakume) eta 11 langabezian zeuden (6 gizon eta 5 emakume). 41 pertsona inaktiboetatik 25 erretiraturik zeuden, 4 ikasten zeuden eta 12 "bestelako inaktibo" gisa sailkaturik zeuden.\n2009an Neuilly-en-Donjon udalerrian 113 unitate fiskal zeuden, 232 pertsonek osaturik. Pertsona bakoitzeko diru-sarrera fiskalaren mediana urteko 12.582 euro zen.\n2007an zeuden 7 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 1 ostalaritza eta jatetxe enpresa zen eta 1 higiezinen enpresa zen.\n2009an zeuden norbanakoentzako 4 zerbitzu publikoetatik, 1 iturgina zen, 1 argiketaria, 1 jatetxe eta 1 higiezinen agentzia.\n2000. urtean Neuilly-en-Donjon udalerrian 32 nekazaritza-ustiategi zeuden, 2.475 hektarea erabiltzen.\nLe Bouchaud (4,4 km)\nLuneau (5,3 km)\nSaint-Didier-en-Donjon (5,3 km)\nAvrilly (7,3 km)\nLe Donjon (7,3 km)\nLe Pin (7,5 km)\nLenax (7,6 km)\nOrriaren azken aldaketa: 15 urria 2021, 20:32.